
ಅಧ್ಯಕ್ಷಿರೆನ ಮದಿಪು 


ತುಳುನಾಡ್‌ಡ್‌ ಪ್ರಾಕ್‌ಡ್‌ದಿಂಚಿ ನಮ್ಮ ಹಿರಿಯಾಕುಲು ಪಂಡೊಂದು ಬತ್ತಿಂಚಿ ಅಜ್ಜಿ ಕತೆಕುಲು, ಪಾಡ್ದನದ 
ಕತೆಕುಲು ಒಂಜಿ ಕಾಲೊಡು ನಮ್ಮ ತುಳುವೆರೆಗ್‌ ಅಕ್‌ಲ್ಲ ಚರಿತ್ರೆನ್‌ ತೆರಿಪಾಯಿನ ಕಲ್ಪಾಯಿನ ವಿದ್ಯೆಲು. ಕೋಟಿ 
ಚಿನ್ನಯೆರ್‌, ಸಿರಿ, ಅಬ್ಬಗೆ ದಾರಗೆ, ದೇವು ಪೂಂಜೆ, ಅಗೋಳಿ ಮಂಜಣೆ, ಪುಳ್ಯೂರು ಬಾಚೆ, ಪರತಿ ಮಂಗಣೆ 
ಇಂಚ ಏತೇತೋ ಆಂಜೊವು ಪೊಂಜೊವೆಲೆನ ಪುದರ್‌ಲೆನ್‌ ಕತೆಕ್‌ಲೆನ್‌ ನಮ್ಮ ಹಿರಿಯಾಕುಲು ಕೇಂಡೊಂದು 
ಕಲ್ಲೊಂದು ಮಲ್ಲೆ ಆತೆರ್‌. ಒಂಜಿ ಕಾಲದ ಅಜ್ಜಿ ಅಜ್ಜೆರ್ನಕುಲು ಪುಳ್ಯಲ್ಲೆಗ್‌ ಪನೊಂದಿತ್ತಿನ ಕತೆಕ್ಷೆಡ್‌ ಕುಸಾಲ್‌ 
ಇತ್ತ್‌ಂಡ್‌, ಕುಸೆಲ್‌ ಇತ್ತ್‌ಂಡ್‌. ಕನಕಟ್ಟುನ, ಗೇನ ಪುಟ್ಟಾವುನ ಶಕ್ತಿ ಇತ್ತ್‌ಂಡ್‌. ತೆಲ್ತ್‌ ತೆಲ್ಡ್‌ ದ್‌ ಬಂಜಿ ಉರ್ಕಾವುನ 
ಉಲ್ಲಾಸ ಇತ್ತ್‌ಂಡ್‌. ಇಂಚ ತೆಲಿಪುನ ಯೋಚನೆ ಮಲ್ಪುನ ಪೊಸ ಲೋಕೊಗು ಪೋಪುನ, ಪೊಸ ಸಾದಿ ಪತ್ತುನ, 
ಪೊಸ ವಿದ್ಯೆಲೆನ್‌ ತುಳುವೆರ್‌ ಕಲ್ಮ್‌ದ್‌ನೆ ಅಕ್ಲೆನ ಅಜ್ಜಿನ ಅಜ್ಜಿ ಕತೆಕ್ಲೆಡ್ಸ್‌ ಇಂಚಿತ್ತಿ ಅಜ್ಜಿ ಕತೆಕ್ಷೆ ಪಾಡ್ದನದ ಕತೆಕ್ಲೆ 
ರುಚಿನ್‌ ನಮ್ಮ ಪೊಸ ಕಾಲದ ತುಳುವ ಜೋಕ್ಲೆಗ್‌ ಪುಟ್ಟವೊಡು ಪನ್ಪಿ ಆಸೆ ಕರ್ನಾಟಕ ತುಳು ಸಾಹಿತ್ಯ ಅಕಾಡೆಮಿದವು. 
ಅಂಚಾದ್‌ ಈ 20 ತುಳು ಕತೆ ಬೂಕುಲೆನ್‌ ತುಳು ಸಾಹಿತಿಲೆಡ ಬರೆಪಾದ್‌ ಕತೆಕ್‌ಲೆಗ್‌ ಬೋಡಾಪಿನ ಚಿತ್ರೊಲೆನ್‌ 
ಸೇರ್ಸಾದ್‌ ಬೂಕುಲೆ ಮೋನೆಲೆಗ್‌ ರಂಗ್‌ ಪಾಡ್ಬಾದ್‌ ತುಳು ಜೋಕುಲೆ ಮಟ್ಟೆಲ್‌ಗ್‌ ಪಾಡೊಂದುಂಡು. 


ತುಳು ಸಾಹಿತ್ಯ ಅಕಾಡೆಮಿ 1994ಟ್ಟ್‌ ಈ ಕತೆ ಬೂಕುಲೆನ್‌ ಬರೆಪವುನ ಯೋಚನೆ ಮಲ್ತ್‌ದ್‌ ದಕ್ಷಿಣ 
ಕನ್ನಡ ಜಿಲ್ಲಾ ಪಂಚಾಯತ್‌ದೊಟ್ಟಿಗೆ ಸೇರ್‌ದ್‌ ಅಚ್ಚಿ ಮಲ್ಪುನ ಯೋಜನೆ ಇತ್ತ್‌ಂಡ್‌. 20 ಜನ ಸಾಹಿತಿಲ್ಲಕುಲು 
ಅಕಾಡೆಮಿಡ್‌ ಸೇರ್ಸ್‌ ಚರ್ಚೆ ಮಲ್ಮ್‌ದ್‌ ಈ ಬೂಕುಲೆನ್‌ ಬರೆದ್‌ ಕೊರ್ಕೆರ್‌. ಬೇತೆ ಬೇತೆ ಕಲಾವಿದೆರ್ನಕುಲು ಈ 
ಬೂಕುಲ್ಲ ಮೋನೆದ ಚಿತ್ರೊಲೆನ್ನ ಉಳಯಿದ ಚಿತ್ರೊಲೆನ್ನ ಬರೆದ್‌ ಕೊರ್ಕೆರ್‌. ಆಂಡ 1995ಟ್ಟ್‌ ತುಳು ಸಾಹಿತ್ಯ 
ಅಕಾಡೆಮಿ ಅಸ್ತಿತ್ಕೊಡು ಇಜ್ಜ! ೦ದಿನೆಡ್ಡಾದ್‌ಲಾ, 1996 ಟ್ಟ್‌ ಅಕಾಡೆಮಿಗ್‌ ಪೊಸ ಜುವ ಕೊರ್ನಗ ಜಿಲ್ಲಾ ಪಂಚಾಯತ್‌ದ 
ಯೋಜನೆ ಉಂತುದು ಪೋಯಿನೆಡ್ಡಾದ್‌ಲಾ ಬೊಕ್ಕ ಅಕಾಡೆಮಿದ ಪಣವುದ ತಾಪತ್ರಯೊಲೆಡ್ಡಾದ್‌ಲಾ ಈ 20 
ಬೂಕುಲೆನ್‌ ಅಚ್ಚಿ ಮಲ್ಪುನ ಕೆಲಸೊ ದುಂಬು ದುಂಬೇ ಪೋಂಡು. ಆಂಡ ಇತ್ತೆ ಎಂಚಲಾ ಮನಸ್‌ ಮಲ್ತ್‌ದ್‌ 
ಈ ಎಡ್ಡೆ ಕೆಲಸೊನು ಕೋಡಿ ಎತ್ತವೊಡುಂದು ತುಳು ಸಾಹಿತ್ಯ ಅಕಾಡೆಮಿ ಈ 20 ಬೂಕುಲೆನ್‌ ಅಚ್ಚಿ 
ಮಲ್ತೊಂದುಂಡು. 


ಈ ಬೂಕುಲೆನ್‌ ಬರೆದ್‌ ಕೊರ್ತಿನ ಮಾತ ತುಳು ಸಾಹಿತಿಲೆನ್ಸಾ ಅವೆಕ್‌ ಚಿತ್ರಬರೆದ್‌ ಕೊರ್ತಿ ಕಲಾವಿದೆರ್‌ನ್ಲಾ 
ಅಕಾಡೆಮಿ ಮೋಕೆಡ್‌ ನೆನೆತೊಂದುಂಡು. ಉಂದೆಟ್‌ "ಮಾಯೊದ ಪೊಣ್ಣು' ಕತೆ ಬೂಕುನು ಪೊರ್ಲುಡ್‌ ಮೊಡೆದ್‌ 
ಕೊರ್ನ ಡಿ. ಯದುಪತಿ ಗೌಡ ಮೇರೆಗ್‌ ಅಕಾಡೆಮಿದ ಪುದರ್‌ಡ್‌ ಸೊಳ್ಳೆ ಸಂದಾವೊಂದುಲ್ಲೆ. ಈ ಬೂಕುಗು ಅಕ್ಬರ 
ಜೋಡಣೆ ಮಲ್ತ್‌ ಕೊರ್ನ ಸಾಯಿದೀಪ್‌: ಕಂಪ್ಯೂಟರ್‌ ಸರ್ವೀಸಸ್‌, ಬೆಂಗಳೂರು ಕಮ್ಮಿ ಕಾಲೊಡು ಪೊರ್ಲು 
ಪೊಲಿಗೆಡ್‌ ಅಚ್ಚಿ ಮಲ್ತ್‌ ಕೊರಿನ ಚಂದ್ರಾ ಪ್ರಿಂಟರ್ಸ್‌, ಬೆಂಗಳೂರು ಮೊಕುಲೆನ್‌ ಅಕಾಡೆಮಿ ಏಪಲಾ ನೆನೆತೊನುಂಡು. 


ಮಂಗಳೂರು ಪ್ರೊ. ಬಿ. ಎ. ವಿವೇಕ ರೈ 
16.10.98 








ಅರಸು ಕತೆ 


ಒಂಜಿ ಊರುಡು ಒರಿ ಅರಸು. ಆಯಗ್‌ ಒರ್ತಿ ಬುಡೆದಿ. ಆಲ್‌ ಒಂಜಿ ಆಣ್‌ ಬಾಲೆನ್‌ 
ಪೆದ್ದುವಲ್‌. ಬಾಲೆ ಎಲ್ಯ ಪೋದು ಮಲ್ಲೆ ಆಂಡ್‌. ಅಯಿನ್‌ ಬರವು ಸುರವುಗ್‌ ಪಾಡ್ಯೆರ್‌. 
ಆಣಗ್‌ ಪದ್‌ರಾಡ್‌ ವರ್ಷ ಆಂಡ್‌. ಆತ್‌ನೆಟ ಅರಸುಲೆ ಬುಡೆದಿ ಬೇತೆ ಪೆದ್ದಿನನೇ ಇಜ್ಜಿ. ಅಪಗ 
ಅರಸು ಪಂಡೆ. ಈ ನನ ಪೆದ್ದುಜ, ಎಂಕ್‌ ನನೊಂಜಿ ಮದ್ಭೆ ಆವೊಡು. ಈರ್‌ ಮದ್ವೆ ಆವರೆನೇ 
ಬಲ್ಲಿ ಆಂಡ ಎಂಕ್‌ ಏರುಂಡುಂದು ಪಂಡಲ್‌. ನಿನನ್‌ ತೂಪೆ, ಒಂಜಿ ವೇಳೆ ನಿನನ್‌ ತೂವರೆ 
ಆಯಿಜಾಂಡ, ನಿಕ್ಸೆನ್‌ ಅಪ್ಪೆನ್‌ಲಾ, ಮಗನ್‌ಲಾ ಯಾನ್‌ ಬೇತೆನೆ ಕುಲ್ಲಬೆಂದ್‌ ಪಂಡೆ. ಅಂಚ 
ಪೊಣ್ಣು ತೂವರೆ ಅರಸುಲಾ, ಮಗೆಲಾ ಪಿದಾಡಿಯೆರ್‌. ಒಂಜಿ ಅರಸುನ ಇಲ್ಲಡೆ ಪೋಯೆರ್‌. 
ದಾನೆಂದ್‌ ಕೇಂಡೆರ್‌ ? ಅಪಗಾಂಡ ಪೊಣ್ಣು ಪಾತೆರಿಯರೆ ಬತ್ತಿನಾಂದ್‌ ಪಂಡೆರ್‌. ಆ ಇಲ್ಲದ 
ಪೊಣ್ಣು ಮದಿಮ್ಮಾಲಾದ್‌ ಏಳೇಲ್‌ ಪದಿನಾಲ್‌ ವರ್ಷ ಆತ್‌ಂಡ್‌. ಅಪಗಾಂಡ ಪೊಣ್ಣು ಏರೆಗ್‌? 
ಮಗಕ್ಕೊ, ಅಮ್ಮಗೊಂದು ಕೇಂಡೆರ್‌. ಪೊಣ್ಣು ಮಗಕ್ಕ್‌ ಅತ್ತ್‌ ಎಂಕೆಂದ್‌ ಪಂಡೆ ಅರಸು. ಅಪಗ 
ಅರಸುನ ಮಗಲ್‌ ಅಮ್ಮೆ ಪರಬ್ಬೆ ಆಂಡಲಾ ಮಗೆ ಜವನ್ಯೆ ಉಲ್ಲೆತ್ತಾಂದ್‌ ಎನ್ನಿಯಾಲ್‌. ಅಂಚ 
ಗುರುವಾರ ವಾರೊದಾನಿ ಕೈ ಮುಟ್ಟು ದಾರೆ ಮೈ ಮುಟ್ಟು ದೇಸೆಂದ್‌ ನಿಗಂಟ್‌ ಮಲ್ಮ್‌ದ್‌ ಬತ್ತೆರ್‌. 


ಮದ್ದೆ ಆಂಡ್‌. ಆದ್‌ ಇಂಚೆನೆ ಒಂತೆ ಸಮಯ ಪೋನಗ ಪೊಂಜೊವು ಪೊಂಜವೆ 
ಉಳಾಯಿಡ್‌ ಲಡಾಯಿ ಸುರ್‌ವಾಂಡ್‌. ಅಪಗ ದುಂಬುದ ಬುಡೆದಿ ಪಂಡಲ್‌. ಯಾನ್‌ 
ಬೋಡಾಯಿನಾತ್‌ ಪಂಡೆ ಮದ್ವೆ ಆವೊಡ್ಡಿ ಆವೊಡ್ಡಿಂದ್‌. ಆಂಡ ಈರ್‌ ಕೇಂಡಿಜರ್‌. ಇತ್ತೆ ಎಂಕ್‌ 
ಆಲ್‌ ಬೋಡಾಯಿನಾತ್‌ ಕಷ್ಟ ಕೊರ್ಬಲ್‌ಂದ್‌ ಪಂಡ್‌ದ್‌ ಬುಲ್ತಲ್‌. ಅರಸು ಪಂಡೆ. ಯಾನ್‌ 

ಆನಿಯೆ ಪಂತೆ, ನಿಕೆನ್‌ ಅಪ್ಪೆನ್‌ಲಾ ಮಗನ್‌ಲಾ ಬೇತೆ ಕುಲ್ಲಬೆಂದ್‌. ಅಂಚೆನೆ ನಿಕುಲು ಬೇತೆನೆ 
ಕುಲ್ಲುಲೆ ಪಂಡೆ. ಅಂಚ ಅರಸು ಬದ್‌ಕ್‌ನ್‌ ಪೂರ ಪಾಲ್‌ ಮಲ್ಮ್‌ದ್‌ ಬೇತೆ ಬೇತೆ ಕುಲ್ಲಾದ್‌ 
ಬುಡಿಯೆ. ಮೊಕುಲು ಕಂಡನಿ ಬುಡೆದಿ. ಒಂಜಿ ಇಲ್ಲಡ್‌, ಅಪ್ಪೆಲ ಮಗೆಲ ಒಂಜಿ ಇಲ್ಲಡ್‌ ಇತ್ತೆರ್‌. 


ಮಗೆ ಆಯನಾತೆ ಮಲ್ಲ ಜೋಕ್ಸೆಗ್‌ ನಾಲ್‌ ಜನೊನು ಲೆತೊಂದು ಬತ್ತ್‌ದ್‌ 
ಜಾಣೆಕೋಲು, ಚೆಂಡಾಟ ಮಾತ ಗೊಬ್ಬುವೆ. ಗೊಬ್ಬೊಂದು ಇಪ್ಪುನಗ ಚೆಂಡ್‌ ಸಿದ್ದೆಪ್ಪೆನ 
ಇಲ್ಲದಂಚಿ ಪೋಂಡ್‌. ಆಲ್‌ ಚೆಂಡ್‌ನ್‌ ದೆತ್‌ ದೀಯಲ್‌. ಇಂಬ್ಯೆ ಒರಿಯನ್‌ ಚೆಂಡ್‌ ಕೊನೊದು 
ಬರಿಯರೆ ಕಡಪುಡಿಯೆ. ಮೂಲ್‌ ಚೆಂಡ್‌ ಬತ್ತ್‌ದಿ ಪಂಡಲ್‌. ಚೆಂಡ್‌ ಅಲ್ಲೆನೆ ಪೋಯಿನೆನ್‌ 
ತೂಯಿನೆಡ್ಡಾವರ ಬೊಕ್ಕೊರಿಯನ್‌ ಕಡಪ್ಪುಡಿಯೆ. ಅಪಗಲ ಚೆಂಡ್‌ ಕೊರ್‌ಪುಜಿ ಪಂಡಲ್‌. 
ಆಯೆ ಅಂಚೆನೆ ಬತ್ತ್‌ದ್‌ ಪಂಡೆ. ಇಂಬೆ ಪೋಯೆ ಸಿದ್ದೆಪ್ಪೆ, ಚೆಂಡ್‌ ಕೊರ್ಲ್ಸಂದ್‌ ಕೇಂಡೆ. ಚೆಂಡ್‌ 
ಕೊರ್ಬೆ ಆಂಡ ಈ ಮಿತ್ತ್‌ಗ್‌ ಎಂಕ್‌ ದೋಸ್ತಿ ಆಪನಾಂದ್‌ ಕೇಂಡಲ್‌. ಅಪಗ ಆಯೆ ಪಂಡೆ. 
ಈರ್‌ ಎಂಕ್‌ ಸಿದ್ದೆಪ್ಪೆ. ಈರ್‌ ಅಂಚ ಮಾತ ಪನಿಯರೆ ಬಲ್ಲಿ ಎಂಕ್‌ ಚೆಂಡ್‌ ಬೊಡ್ಡಿಂದ್‌ ಸೀದಾ 
ಬತ್ತೆ. ಗೊಬ್ಬು ಕಯ್ಡ್‌ ಮಲ್ಕ್‌ದ್‌ ಅಕ್‌ಲಕ್‌ಲೆ ಇಲ್ಲಡೆಗ್‌ ಪೋಯೆರ್‌. 


ಸಿದ್ದೆಪ್ಪೆ ತುತ್ತಿ ಕುಂಟು ಪರಿತ್ತೊಂಡಲ್‌. ಪಾಡ್‌ದಿ ರವಕೆ ಪರಿತ್ತಲ್‌. ಚೂರಿ 
ಮುಲ್ಲುದ ಸೂಡಿ ಮುತ್ತಲ್‌, ಮೈ ಪೂರ ಪರಂಕೊಂಡಾಲ್‌. ಪರಿದಿ ಕುಂಟು ತುತ್ತುದು ಕತ್ತಲೆದ 
ಕೋಣೆಡ್‌ ಜೆತ್ತಾಲ್‌. ಆತ್‌ ಪೊರ್ತುಗು ಅರಸು ಬತ್ತೆ ದೂರೊಡ್ಡು ಬನ್ನಗನೆ ಬಟ್ಟಲ್ಲ್‌ ಪೇರ್‌ 
ಗಿಂಡೆಡ್‌ ನೀರ್‌ ಪತ್ತೊಂದು ಉಂತುನಾಲ್‌ ಇನಿದಾನೆ ಇಜ್ಜಲ್‌. ಬತ್ತ್‌ದ್‌ ಲೆತ್ತೆ ಸುದ್ದಿ ಇಜ್ಜಿ. 
ಓಡೆ ಪೋತಲ್‌ ಪಂದ್‌ ನೆರೆಮನೆಟ್ಟ್‌ ಕೇಂಡೆ. ಓಲುಲ ಗೊತ್ತಾಯಿಜಿ. ಸೀದಾ ಬತ್ತ್‌ದ್‌ ಕತ್ತಲೆದ 
ಕೋಣೆಡ್‌ ತೂಯೆ. ಅವುಲು ಜಿತ್ತ್‌ದಿತ್ತಾಲ್‌. ಅಪಗಾಂಡ ದಾನೆ ಜೆತ್ತ್‌ದಾಂದ್‌ ಕೇಂಡೆ. ಈರ್‌ 
ಇಜ್ಜಾಂದಿಪ್ಪುನಗ ಈರೆನ ಮಗೆ ಎನನ್‌ ಪತ್ತೆರೆ ಬತ್ತ್‌ದ್‌, ಎಂಕ್‌ ನೋತೆ, ತೊರಿತ್ತೆ. ಕುಂಟು 
ಪೂರ ಪರಿತ್ತ್‌ ಪಾಡ್ಯೆಂದ್‌ ಪಂಡಲ್‌. ಇಂಚಿತ್ತಿ ಮಗೆ ಎಂಕ್‌ ಇತ್ತಂಡ ದಾನೆ ಇಜ್ಜಿಂಡ ದಾನೆಂದ್‌ 
ಅರಸು ಪಂಡೆ. ಬೋಡಾಯಿನಾತ್‌ ನೆರಿಯೆ. ಉತ್ತಿ ಪೊರ್ತು ಕಂತೊಡಾಂಡ ಆಯನ ತರೆ 
ಕಡ್ಡಂದೆ ಬುಡಾಯೆಂದ್‌ ಪಂಡೆ. ಉಂದೆನ್‌ ಪೂರ ಮಂತ್ರಿ ಕೆಬಿ ಕೊರಿಯೆ. ಸೀದಾ ಮಗನ 
ಇಲ್ಲಡೆ ಬತ್ತ್‌ದ್‌ ಅಪ್ಪೆಡ ವಿಷಯ ಪಂಡೆ. ಆಲ್‌ ಬಾರಿ ಬುಲ್ಮ್‌ಲ್‌. ದಾಲ ಬೇಜಾರ್‌ 
ಮಲ್ಟೊಡ್ಡಿ. ಯಾನ್‌ ಈರೆಗ್‌ ಸಾಯ ಆಪೆ. ಆಯನ್‌ ಓಲಾಂಡಲ ಕೊನೊದು ಬುಡ್ಬೆಂದ್‌ 
ಪಂಡೆ. ಒಂಜಿ ನುಪ್ಪುದ ಪೊದಿಕ್ಕೆಲ ಕಟ್ಕಲ್‌, ಒಂಜಿ ದುಡ್ಡುದ ಪೊದಿಕ್ಕೆಲ ಕಟ್ಟ್‌ದ್‌ ಕೊರಿಯಲ್‌ 
ಇಂಬ ಆಣಾನ್‌ ಲೆತೊಂದು ಪೋಯೆ. 


ಪೋದು ಪೋದು ಒಂಜಾನೊಂಜಿ ರಾಜ್ಯೊಗು ಲೆತೊಂದು ಪೋಯೆ. ಒಲಾಂಡಲ 

ಪೊಲಾ ಪಂಡೆ. ಮಂತ್ರಿ ಪಿರ ಬತ್ತೆ ಆಯೆ ಪೋದು ಪೋದು ಒಂಜಿ ಸನ್ಯಾಸಿನಡೆ ಪೋಯೆ. 
ಸನ್ಯಾಸಿ ಸೈತ್‌ದೆ. ಆಯನ ಮೂಜಿ ಜನ ಚಾಕರಿದಕ್‌ಲ್‌ ಅಲ್ಪ ಉಲ್ಲೆರ್‌. ಈ ಸನ್ಯಾಸಿಡ ನಾಲ್‌ 
ಸೊತ್ತು ಉಂಡು. ಒಂಜಿ ತಂದೆಲ್‌, ಪಾಡುನ ಜೋಡು, ಉನ್ನುನ ಬಟ್ಟಲ್‌, ಪತ್ತುನ ಬಿರು. 
ಉಂದು ಮೂಜಿ ಜನೊಕ್ಕು ಪಾಲಾವೊಡುಂದುಂಡು. ಸನ್ಯಾಸಿನ ಪುನ ದೆತ್ತ್‌ದ್‌ ಮೂಜಿ ಜನೊಲ 
ಲಡಾಯಿ ಮಲ್ಲೊಂದು ಉಲ್ಲೆರ್‌. ಅಡ್ಕೆ ಇಂಬ್ಯೆ ಪೋದು ನಿಕ್‌ಲ್‌ ಏಪೊಡ್ಡಿಂಚಿ ಲಡಾಯಿ 
ಮಲ್ತೊಂದು ಉಲ್ಲರ್‌ 9 ಆ ಬಿರುನು ಇಂಚಿ ಕೊರ್ಲೆ, ಯಾನ್‌ ಬಿರುನು ಬುಡ್ಡೆ. ಅಯಿನ್‌ ಏರ್‌ 
ದಂಬು ಪತೊಂದು ಬರ್ಬರ ಅಕ್‌ಲೆಗ್‌ ರಡ್ಡ್‌ ಸೊತ್ತುಂದು ಪಂಡೆ. ಅಯಿಕ್‌ ಅಕ್‌ಲ್‌ ಒಪ್ಪಿಯೆರ್‌. 
ಬಿರುನು ಕೊರಿಯೆರ್‌ ಇಂಬ್ಯೆ ಒಯ್ತ್‌ ಬುಡಿಯೆ. ಅವು ಏಳ್‌ ಕಡಲ್‌ ಆಪೆಗ್‌ ಪೋದು 
ಬೂರುಂಡು. ಮೊಕುಲು ಪೆಜೊಂದು ಬರಿಯೆರೆ ಬಲಿತೆರ್‌. ನಾಡ್‌ ನಾಡ್‌ದ್‌ ತಿಕ್ಕ್‌ಜಿ. ಅವುಲೆ 
ನಾಡೊಂದು ಇತ್ತೆರ್‌. ಇಂಬ್ಯೆ ಒಂತೆ ತೂಯೆ. ಒರಿದಿನ ಮೂಜಿ ಸೊತ್ತುನುಲ ಪತ್ತೊಂದು ಬತ್ತೆ. 
ಬತ್ತ್‌ ಬತ್ತ್‌ ಒಂಜಿ ಊರುಗ್‌ ಬತೇ. ಅವುಲು ಒಂಜಿ ಅಜ್ಜಿನ ಇಲ್ಲ್‌ ತಿಕ್ಕ್‌ಂಡ್‌. ಬತ್ತ್‌ದ್‌ 

ಏರಜ್ಜಿ ಇಲ್ಲಲ್‌ಂದ್‌ ಕೇಂಡೆ. 

ಯಾನ್‌ಂದ್‌ ಪಂಡ್‌. 

ಎಂಕ್‌ ಒಂತೆ ಜಾಗ ಕೊರುವರೆ?) 


ಜಾಗೆಲಾ ಇಜ್ಜಿ ಜಮ್ಮಾಲ ಇಜ್ಜಿ. ಎನ್ನಲ್ಪ ದಾಯ್ತ ಜಾಗೆಂದ್‌ ಅಜ್ಜಿ ಪಂಡ್‌. 


ಯಾನ್‌ ಪರ ಊರುಡ್ಡು ಬತ್ತಿನಾಯೆ. ಕತ್ತಲೆ ಆಂಡ್‌. ಈ ಊರುದ ಅರ್ತ ಗುರ್ತ ಎಂಕ್‌ 
ಇಜ್ಜಿಂದ್‌ ಪಂಡೆ. 


ಎಂಕ್‌ ಗಂಜಿ ಬೊಡ್ಡಿ ಪಂಡೆ. ಕುಲೆ. ಕತ್ತಲೆಗ್‌ ಅಜ್ಜಿ ಮಲ್ತಿನ ಗಂಜಿನ್‌ ಇಂಬ್ಯಗ್‌ಲ 
ಒಂತೆ ಪಾಡ್ಕಲ್‌. ಆತ್‌ ಪೊರ್ತುಗು ಇಂಬ್ಯೆ ಬಟ್ಟಲ್‌ನ್‌ ದೆತ್ತ್‌ದ್‌, ಈ ಬಟ್ಟಲ್‌ಡ್‌ ನಮೊ ಎಂಚಿನ 
ಬೋಡು ಪಂಡೊ ಅವು ಪೂರ ಆಪುಂಡು ಪಂಡೆ. ಅಂಚೆ ಬೋಡಾಯಿನ ತಿಂಡಿ ಪೂರ ಆವೊಡು 
ಪಂಡೆರ್‌. ಆಂಡ್‌. ಅವೆನ್‌ ಪೂರ ತಿಂದೆರ್‌. ಈ ಜೋಡುಡು ದಾಯ್ತ ಆಪುಂಡು ಪಂಡ, ಓಡೆಗ್‌ 


ಪೋವುಡುಂದು ಪಂಡ ಅಡೆಗ್‌ ರಾವೊಂದು ನಮನ್‌ ಲೆತೋಂದು ಪೊಪುಂಡು. ಈ ತಂದೆಲ್‌ಡ್‌ 


ದಾಯ್ತ ಆಪುಂಡು ಪಂಡ ಕಡೆ ಊರುಂಡ ಇಲ್ಲ್‌ ಬದ್‌ಕ್‌ ಮಾತ ಆಪುಂಡು. ಕೊಡಿ ಊರುಂಡ 
ಎರು,ಬಿತ್ತ್‌ ಮಾತ ಆಪುಂಡುಂದು ಪಂಡೆ. 


ಇಂಚೆನೆ ಉಪ್ಪುನಗ ಒಂಜಿ ದಿನ ಅಜ್ಜಿ ಅಜ್ಜಿ ಈ ಊರುದ ತಿತಿ ಗತಿ ದಾನೆಂದ್‌ 
ಕೇಂಡೆ. ಅಪಗಾಂಡ ಈ ಊರುಡು ಒರಿ ಅರಸು. ಆಯಗ್‌ ಒರ್ತಿ ಮಗಳ್‌. ಆಲೆನ್‌ ಬಾರಿ 
ಬಂದೊವಸ್ತುಡ್‌ ದೀತೆ. ಆಲೆಗ್‌ ಪೂವು, ಪೇರ್‌ ಬೊರಿದ್‌ ಕೊರ್ಬಿನ ಬೇಲೆ ಎನ್ನವುಂದು ಅಜ್ಜಿ 

ಪಂಡ್‌ಂಡ್‌. ಯಾನ್‌ ಅರಸುಲೆ ಇಲ್ಲಲ್‌ ಕೈಕಂಜಿ ಮೇಪರೆ ಕುಲ್ಲುವೆಂದ್‌ ಈ ಅರಸುಲೆಡ 
ಕೇನೊಡು ಪಂಡೆ. ಅಂಚನೆ ಅಜ್ಜಿ ಅರಮನೆಗ್‌ ಪೋದು ಪೇರ್‌ ಕೊರಿಯಲ್‌, ಪೂವುನು ಆಲ್‌ 
ದೆತೊಂಡಲ್‌. ಅಜ್ಜಿ ಮಾಡ್‌ದ ಅಡಿಟ್ಟ್‌ ಉಂತೊಂಡಲ್‌. ದಾಯೆ ಅಜ್ಜಿ ಉಂತುದುನಾಂದ್‌ 
ಅರಸು ಕೇಂಡೆ. ಅಪಗ ಎನ್ನ ಮಗಲೆನ ಮಗೆ ಒರಿ ಉಲ್ಲೆ ಎನ್ನ ಪುಲ್ಲಿ ಆಯೆ ಮೂಲು ಕೈಕಂಜಿ 
ಮೇಪರೆ ಕುಲ್ಲುವೆಂದ್‌ ಪನ್ನೆ., ಆಯೆ ಕೈಕಂಜಿ ಮೇಪಂದೆ ಕುಲ್ಲುದೆ? ಪೊಕ್ಕಡೆ ಇಜ್ಜಿಂದ್‌ಂದ್‌ ಅರಸು 
ಪಂಡೆ. ಆಂಡ್‌ ಬೊಡ್ಡಿ ಎಂಚಾಂಡಲಾ ಕಾಲೆಸೊ ದೆಪ್ಪುನಾಂದ್‌ ಅಜ್ಜಿ ಪಂಡ್‌ದ್‌ ಪೋಯಲ್‌. 
ಪೋದು ಆಯಡ ಅಂಚನೆ ಪಂಡಲ್‌. ಅಜ್ಜಿ ಅರಸು ಮಗಲೆಗ್‌ ಪೂವು ಕೊನೊದು ಪೋನಗ 
ಇಂಬೈ ಒಂಜಿ ಕಾಕಜಿ ದೀಯೆ. ಯಾನ್‌ ಇಂಚಿಂಚ ಬತ್ತ್‌ದ್‌ ಇಂಚಿಂಚ ಉಲ್ಲೆಂದ್‌ ಅಯಿಟ್‌ 
ಬರೆಪೆ. ಬೊಕ್ಕಂಜಿ ದಿನ ಅಜ್ಜಿ ಬೊರಿಯೆರೆ ಪೋನಗ ಇಂಬೈೆ ಪೂವು ಕೊಯ್ದ್‌ ಮಾಲೆ ಕಟ್ಟುವೆ. 
ಈ ದಾಯೆ ಮಗ ಪೂವು ಮಾಲೆ ಕಟ್ಟುವಾಂದ್‌ ಅಜ್ಜಿ ಕೇಂಡ್‌. ಇನಿ ಈ ಪೂವುದ ಮಾಲೆನ್‌ ಈರ್‌ 
ಕೊನೊದು ಕೊರೊಡುಂದು ಪಂಡೆ. ಅಯಿತ್ತ ಒಟ್ಟುಗು ಚೀಟಿಲ ದೀಯೆ. ಅಯಿನ್‌ ಅಜ್ಜಿ 
ಕೊನೊದು ಕೊರಿಯಲ್‌. ಅಂಚನೆ ಅಕ್‌ಲೆಗ್‌ ದೋಸ್ತಿ ಆಂಡ್‌. ಪೋವೊಂದು ಬತ್ತೊಂದು 
ಇತೆರ್‌. 


ಇಂಚೆನೆ ಉಪ್ಪುನಗ ಅರಸುನ ಮಗಲ್‌ ಬಂಜಿನಾಲ್‌ ಆಯಲ್‌. ಆಲೆನ ಚಾಕಿರಿ 
ಮಲ್ಲುನಕುಲು ಏಪೋಲ ತೂವೊಂದಿಲೆಕ್ಕನೆ ಆಲೆನ ಬಂಜಿ ಮಲ್ಲೆ ಆವೊಂದು ಬತ್ತ್‌ಂಡ್‌. ಅರಸು 
ಮಗಲ್‌ ಬಂಜಿನಾಲ್‌ಂದ್‌ ಪೂರ ಸುದ್ದಿ ಆಂಡ್‌. ಆತ್‌ ಪೊರ್ತುಗು ಅರಸುಲು, ಆಳ್‌ ಆಣನ 
ಮೋರೆಡೆ ತೂತುಜಲ್‌ ಎಂಚ ಬಂಜಿನಾಲ್‌ ಆಪುನ ಪಂಡ್‌ದ್‌ ಮಂತ್ರಿನ್‌ ಲೆತ್ತ್‌ದ್‌, ಎನ್ನ 
ಮಗಲೆಗ್‌ ಬಂಜಿ ಮಲ್ತಿನಿ ಏರ್‌ಂದ್‌ ಈ ನಿಗಂಟ್‌ ಮಲ್ಕ್‌ದ್‌ ಕೊರೊಡು. ಇಜ್ಜಿಡ ನಿನ್ನ ತರೆ 
ಕಡ್ಪೆ ಪಂಡೆ. ಮಂತ್ರಿ ಪೋದು ಆಯನ ಇಲ್ಲದ ತಿಟ್ಟೆಡ್‌ ತರೆಕ್ಕ್‌ ಕೈದೀದ್‌ ಕುಲೋಂಡೆ. ಮಗಳ್‌ 
ಬತ್ತ್‌ದ್‌, ಅಮ್ಮೆರೆ, ವನಸ್‌ಗ್‌ ತಯಾರಾಂಡ್‌ ಬಲೆ ಪಂಡಲ್‌. ಅಪಗ, ಎಂಕ್‌ ವನಸ್‌ದಾಯೆ, 
ಇನಿ ಒಂಜಿ ಉಂಡುಂಡ ಆಂಡ್‌ ಎಲ್ಲೆ ಮಧ್ಯಾಹ್ನಗ್‌ ಎನ್ನ ತರೆ ಪೋಪುಂಡು ಪಂಡೆ. ಅಪಗ 
ದಾನೆಂದ್‌ ಕೇಂಡೆರ್‌. ಅರಸುಲೆ ಮಗಲ್‌ ಬಂಜಿನಾಲ್‌ಗೆ ಆಲೆಗ್‌ ಬಂಜಿ ಮಲ್ತಿನ ಏರ್‌ಂದ್‌ 
ನಿಗಂಟ್‌ ಮಲ್ತ್‌ದ್‌ ಯಾನ್‌ ಕೊರೊಡುಗೆ. ಪಂಡ್‌ಜಿಡ ಎಲ್ಲೆ ಪದ್‌ರಾಡ್‌ ಗಂಟೆದ ಉಳಾಯಿ 
ಎನ್ನ ತರೆ ಕಡ್ಬುವೆರ್‌ಗೆಂದ್‌ ಪಂಡೆ. ಈರ್‌ ಅಯಿಕ್‌ ದಾಲ ಪೊಡ್ಕೊಡ್ಡಿ ಯಾನ್‌ ಉಲ್ಲೆ. ಇತ್ತೆ 
ಬೆಂದ್‌ರ್‌ ಮೀಯೊಂದು ಬಲೆ, ಬೊಕ್ಕ ವನಸ್‌ ಮಲ್ಲುಲೆಂದ್‌ ಮಗಳ್‌ ಪಂಡಲ್‌. 


ಸೀದಾ ಮೀಯೆರೆ ಪೋಯೆ, ಮೀದ್‌ ಬತ್ತ್‌ದ್‌ ವನಸ್‌ ಮಲ್ತೆ ಅಪಗ ಮಗಳ್‌ 
ಪಂಡಲ್‌, ಈರ್‌ ಅರಸುಲೆಡ ನಾಲ್‌ ತಿಂಗೊಲ್‌ದ ರಜೆ, ನಾಲ್‌ ಮುಡಿ ಅರಿ, ನಾಲ್‌ ಸಾವಿರ 
ರೂಪಾಯಿ ಕೇನೊಂದು ಬಲೆ. ಅಂಚ ಸೀದಾ ಬತ್ತೆ. ದಾನೆ ಬತ್ತ ಮಂತ್ರಿಂದ್‌ ಕೇಂಡೆ. ಅಪಗ 


ಸ್ತ 





ನಾಲ್‌ ಮುಡಿ ಅರಿ, ನಾಲ್‌ ಸಾವಿರ ರೂಪಾಯಿ, ನಾಲ್‌ ತಿಂಗೊಲ್‌ದ ರಜೆ ಬೋಡು ಪಂಡೆ. 


ಅವೆನ್‌ ಮಾತ ಕೊರಿಯೆರ್‌ . ಅಯಿನ್‌ ಪತೊಂದು ಇಲ್ಲಡೆ ಪೋಯೆ. ಅಲ್ಪ ದುಡ್ಡು, ಅರಿನ್‌ 
ಮಾತ ದೀಯೆ. ಆತಾನಗ ಮಗಳ್‌ ಪಂಡಲ್‌, ಅಮ್ಮೆರೆ ಯಾನ್‌ ಮೂಜಿ ಕಲ್ಲ್‌ ಮಂತ್ಸ್‌ದ್‌ ಕೊರ್ಲೆ 
ಈರ್‌ ಅಯಿನ್‌ ಪತೊಂದು ಪೋಲೆ. ಒಂಜಾನೊಂಜಿ ಊರುಗು ಪೋಲೆ, ಪೋದು ಪೋದು ಏಳ್‌ 
ಕಡಲ ಬರಿಕ್ಕ್‌ ಪೋಪುಂಡು. ಅಲ್ಪ ಒಂಜಿ ಬಂಗಾರ್‌ದ ಅರಮನೆ ತಿಕ್ಕುಂಡು. ಬಾಕಿಲ್‌ ಪಾಡ್ದುಪ್ಪು. 
ಈರ್‌ ಎಂಕ್‌ ಒಂಜಿ ಸೊತ್ತು ಬೋಡಿತ್ತ್‌ಂಡ್‌ಂದ್‌ ಪನೋಡು. ಆತ್‌ ಪೊರ್ತುಗು ಒಂಜಿ 
ಪೊಂಜೊವು ಬತ್ತ್‌ದ್‌ ಬಾಕಿಲ್‌ ದೆಪ್ಪು. ದಾನೆ ಬತ್ತರ್‌ಂದ್‌ ಪೊಂಜೊವು ಕೇಣು. ಮುಲ್ಪ ಒಂಜಿ 
ಪರಿಮಳದ ಎಣ್ಣೆ ತಿಕ್ಕುಂಡುಗೆ ಅವು ಎಂಕ್‌ ಒಂಜಿ ಕೊಂಡೆ ಬೋಡುಂದು ಕೇನ್ಲೈೆ ಅಂಚೆನೆ 
ಪೋಯೆ, ಕೇಂಡೆ. ಎಣ್ಣೆ ಕೊರಿಯಲ್‌. ಅಯ್‌ಕಾಪಿ ದುಡ್ಡುಲ ಕೊರಿಯೆ. ಅಲ್ಪಡ್‌ದಲ ಬತ್ತೆ 
ಎಣ್ಣೆನ್‌ ಮಗಲೆ ಕೈಟ್‌ ಕೊರಿಯೆ. ಆಲ್‌ ಆ ಎಣ್ಣೆನ್‌ ಪತೊಂದು ಸೀದಾ ಅರಸುಲೆನ ಇಲ್ಲಗ್‌ 
ಪೋಯಲ್‌. ಪೋದು ಅರಸುಡ ಪಂಡಲ್‌. ಅರಸುಲೆ, ಈರೆನ ಮಗಳೆಡ ಎಂಕೊರ ಪೋದು 
ಪಾತೆರೊಡು ಪಂಡಲ್‌. ಆವು ನಾಲ್‌ ದಿನ ಕರಿದ್‌ ಬಲಾಂದ್‌ ಪಂಡೆ. ಇಜ್ಜಿ ಎಂಕ್‌ ಇನಿಯೆ 
ಪಾತೆರೊಡು. ಆಳ್‌ಲ ಪೊಣ್ಣು ಯಾನ್‌ಲ ಪೊಣ್ಣು ಅತ್ತಾಂದ್‌ ಮಂತ್ರಿ ಮಗಳ್‌ ಪಂಡಲ್‌. 
ಆವುಂದು ಅರಸು ಪಂಡೆ. ಇಂಬಲ್‌ ಅರಸು ಮಗಳೆ ಕೈತಲ್‌ ಪೋಯಲ್‌. ಪೋದು ದಾನೆ 
ಅಕ್ಕೆರೆಂದ್‌ ಕೇಂಡಾಲ್‌. ಎಡ್ಡೆಂದ್‌ ಪಂಡಲ್‌. ಈರ್‌ ಬಂಜಿನಾರ್‌ಗೆ ಅತ್ತೊ? ಅಯಿಕ್‌ ಯಾನ್‌ 
ಪರಿಮಳದ ಎಣ್ಣೆ ಕೊನೊದು ಬತ್ತೆ. ಉಂದೆನ್‌ ತರೆಕ್ಕ್‌, ಮೈಕ್‌ ಪೂಜೊಡು, ಬಾರಿ ಸೋಕಾಪುಂಡು 
ಪಂಡಲ್‌. ಮಂತ್ರಿ ಮಗಳ್‌ ಪೋಯಲ್‌, ಪೋದು ಅಮ್ಮೆರೆಡ ಪಂಡಲ್‌. ಇನಿ ಆಟೊ 
ಗೊಬ್ಬಾವೊಡುಂದು ಅರಸುಲೆಡ ಪನ್ನೆಂದ್‌. ಮಂತ್ರಿ ಪೋದುಲ ಅರಸುಲೆಡ ಪಂಡೆ. ಅರಸುಲೆ 
ಅರಸುಲೆ ಇನಿ ಆಟೊ ಗೊಬ್ಬಾವೊಡು. ಅಪಗ ಇಂಚಿನಾಯೆನೆ ಬಂಜಿ ಮಲ್ಪಿನಾಯೆಂದ್‌ 
` ಗೊತ್ತಾಪುಂಡು. ಅಂಚ ಅರಸು ಆನಿ ಆಟೊ ಗೊಬ್ಬಾಯೆ. ಮಾತ ಜನ ಸೇರ್‌ಂಡ್‌. ಪೋವರೆ 
ಬರಿಯರೆ ಒಂಜಿ ಬಾಕಿಲ್‌ ಮಲ್ಪಾಯೆರ್‌. ಅರಸು ಮಗಲೆನ್‌ ಅಲ್ಪ ಕುರ್ಚಿಡ್‌ ಕುಲ್ಲಾಯೆರ್‌. 
ಅಡೆಗ್‌ ಅಜ್ಜಿನ ಪುಲ್ಲಿಲ ಬತ್ತ್‌ದಿತ್ತೆ. ಆನಿ ರಾತ್ರೆ ಮಾತೆರ್‌ ಜೆತ್ತ್‌ಂಡ ಇಂಬಲ್‌ ಕುಲ್ಲೊಡು. 
ಬೊಲ್ಬುಗು ಪಿದಾಡ್ನಗ ಆ ಪರಿಮಳದ ಎಣ್ಣೆದ ಪರಿಮಳ ಇಂಬೈನ ಮೈಟ್‌ ಬರ್ಬೆದ್‌ಂಡ್‌. ಮಂತ್ರಿ 
ಮಗಳ್‌ ಆಯನ್‌ ಒಯ್ತ್‌ದ್‌ ಉಂತಾಯಲ್‌. ಅಮ್ಮೆರ್‌ಡ ಕೊರಿಯಲ್‌. ಮಂತ್ರಿ ಆಯನ್‌ 
ಒಯ್ತೊಂದು ಅರಸುನಡೆ ಪೋದು, ಇಂದೆ ಇಂಬೈನೆ ಈರೆನ ಮಗಳೆಗ್‌ ಬಂಜಿ ಮಲ್ಲಿನಾಯೆಂದ್‌ 
ಪಂಡೆ. ಅರಸು ನಾಲ್‌ ಜನ ಜವನ್ಯೆರೆನ್‌ ಲೆತ್ತ್‌ದ್‌, ಇಂಬೈ ಎನ್ನ ಮಗಳೆಗ್‌ ಬಂಜಿ ಮಲ್ತಿನಾಯೆ, 
ಇಂಬ್ಯೆನ್‌ ಮೂಜಿ ಸಾದಿ ಕೂಡುನಲ್ಪ ತರೆ ಕಡ್ಬೊಡು ಪಂಡೆ. ಆಯನ ರಟ್ಟೆ ರಟ್ಟೆ ಪತ್ಯೆರ್‌, 
ಒಯಿತ್ತೊಂದು ಪೋಯೆರ್‌. ಆ ಪೊರ್ತುಗು ಆಯನ ಜೋಡು ತೂವರೆ ತಿಕ್ಕ್‌ಂಡ್‌. ಅಪಗ ಎನ್ನ 
ಜೋಡು ಪಾಡೊನ್ವೆಂದ್‌ ಪಂಡೆ. ಜೋಡುಲ ಬೊಡ್ಡಿ ದಾಲ ಬೊಡ್ಡಿಂದ್‌ ಒರಿ ಪಂಡೆ. ಆಯನ 

ಅಕೇರಿದ ಆಸೆ ಅತ್ತೊ ಜೋಡು ಪಾಡಡ್‌. ಅವು ದಾಯ್ತ ಮಲ್ಪುಂಡುಂದು ಬೊಕ್ಕೊರಿ ಪಂಡೆ. 
ಇಂಬ್ಯೆ ಜೋಡು ಪಾಡ್ಯೆ ರಾವು ಜೋಡುಂದು ಪಂಡೆ. ಜೋಡು ಇಂಬೈನ್‌ ಪತೊಂದು ಕಡಪ್ಪ 
ರಾಜ್ಯೊಗು ರಾಂಡ್‌. ಆಟೊ ಗೊಬ್ಬುನಾನಿ ರಾತ್ರಿ ಇಂಬ್ಯೆ ಅರಸು ಮಗಳೆಡ ಯಾನ್‌ ನನ ಎನ್ನ 
ಊರುಗು ಪೋಪೆಂದ್‌ ಪಂಡೆ. ಅಪಗ ಆಳ್‌ ಯಾನ್‌ಲ ಈರೆನ ಒಟ್ಟುಗೆ ಬರ್ಪೆ ಪಂಡಲ್‌. 
ಅಪಗಾಂಡ ಎನ್ನ ಜೋಡುನು ಕಡಪುಡುವೆ, ಅಯಿಟ್‌ ಈ ಬಲ ಪಂಡೆ. ಅಂಚನೆ ಆಲ್‌ಲ 
ಜೋಡುಡು ರಾವೊಂದು ಇಂಬೈನಡೆಗ್‌ ಕಾಡ್‌ಗ್‌ ಬತ್ತ್‌ಲ್‌. ಅವುಲು ತಿನಿಯರೆ ದಾಲ ಇಜ್ಜಿ, 
ಕಾಡ್‌ದ ಕಂಡೆ ಮಾತ್ರ ತಿನೊಡಾತೆ. ಆಲೆಗ್‌ ಬಾರಿ ಬೇಸರ ಆಂಡ್‌. ಅರಮನೆಟ್‌ ಇತ್ತುದುವೆಂಡ 
ಬೋಡಯಿನ ಮಾತ ಇತ್ತ್‌ಂಡ್‌. ಮೂಲು ದಾಲ ಇಜ್ಜಿಯೆಂದ್‌ ಪಂಡಲ್‌. ಆಳೆಗ್‌ ಬಾರಿ 
ಬಾಜೆಲ್‌ ಆಂಡ್‌. ಆಯಡ ನರ್‌ ಕೊನೊದು ಬರಿಯರೆ ಪಂಡಲ್‌. ಆಯೆ ನೀರ್‌ ಕೊನೊದು 
ಬರಿಯರೆ ಪೋಯೆ. ಆತಾನಗ ಮೂಲು ಇತ್ತ್‌ಂಡ ಆವಂದ್‌ ಪಂಡ್‌ದ್‌ ಜೋಡುಗು ಕಾರ್‌ 
ಪಾಡ್‌ದ್‌ ಸೀದಾ ಅರಮನೆಕ್ಕ್‌ ಪೋವಡ್‌ ಪಂಡಲ್‌, ಅಂಚ ಸೀದಾ ಅರಮನೆಕ್ಕ್‌ ಪೋಯಲ್‌. 
ಇಂಬ್ಯೆ ನೀರ್‌ ಕೊನೊದು ಬನ್ನಗ ಇಂಬಲ್‌ಲ ಇಜ್ಜಲ್‌ ಜೋಡುಲ ಇಜ್ಜಾಂಡ್‌. 


ಆತಾನಗ ಬಿರು ಪೆಜ್ಜೆರೆ ಪೋಯಿನಕುಲು ಬತ್ತೆರ್‌. ನುಪ್ಪು ನೀರ್‌ ಇಜ್ಜಾಂದೆ ಸೋತು 
ಪೋಯೆರ್‌. ಇಂಬೈನ್‌ ದೂರೊಡ್ಡೆ ತೂದು, ಇಂಬೈನೆ ಬಿರು ದಕ್‌ನಾಯೆ, ಆಯನ್‌ ಇಂಚನೆ ' 
ಬುಡಿಯರೆ ಬಲ್ಲಿ ಪಂಡೆರ್‌. ಅಕ್‌ಲೆನ್‌ ದೂರೊಡ್ಟೆ ತೂದು ಆಯೆ ಬಲಿತ್ತೆ. ಆಯನ್‌ ಬೆರಿ 
ಪತೊಂದು ಪೋಯೆರ್‌. ಆಯೆ ಪಾರ್‌ ಪೋದು ಮರಕ್ಕ್‌ ಬುಡತ್ತಿಯೆ. ಆ ಮರಟ್ಟ್‌ ಮೂಜಿ 
ನಮುನೆದ ಪರ್‌ಂದ್‌ ಇತ್ತ್‌ಂಡ್‌. ಪೋಯಿ ಲೆಕ್ಕ್‌ನೆ ಒಂಜಿ ಪರಂದ್‌ ತಿಂದೆ. ಇಂಬೈನ್‌ ಮರಟ್ಜ್‌ 
ತೂಯೆರ್‌, ಮರಕ್ಕ್‌ ಬುಡತ್ಯೆರ್‌. ಇಂಬ ಕುಡೊಂಜಿ ಪರಂದ್‌ ತಿಂದೆ. ಆತಾನಗ ಆಯೆ ಮುಜ್ಜು 
ಆಯೆ. ಅಲಾ! ಮರಟ್ಟ್‌ ಇತ್ತೆ ಇತ್ತೆ! ಓಲುಲ್ಲೆಂದ್‌ ಪಂಡೆರ್‌. ಆಯೆ ಮಿತ್ತ್‌ ಪೋಯೆ ಬಕ್ಕೊಂಜಿ 
ಪರಂದ್‌ ತಿಂದೆ. ಅಪಗ ಗಿಳಿ ಆಯೆ. ಅಲಾ! ಇತ್ತೆ ಮುಜ್ಜುಲಾ ಇಜ್ಜಿ. ಗಿಳಿ ತೋಜುಂಡು. 
ಗಿಳಿಯಾದ್‌ ಸೀದಾ ಇಂಬಲ್‌ ಇತ್ತಿನಡೆ ರಾವೊಂದು ಬತ್ತೆ. ಎನನ್‌ ಬುಡುದ್‌ ಬತ್ತತ್ತ ಪಂಡೆ 
ಆಲೆಗ್‌ ಒಂಜಿ ಪರ್‌ಂದ್‌ ಕೊರಿಯೆ. ಅಪಗ ಆಳ್‌ ಮುಜ್ಜು ಆಯಳ್‌. ಆಯೆ ಸೀದಾ ಅಜ್ಜಿನ 
ಇಲ್ಲಡೆ ಪೊಯೆ. 


ಮನದಾನಿ ಬೊಲ್ಬುಗು ಚಾಕರಿದಕುಲು ಬನ್ನಗ ಬಂಜಿನ ಪೊಣ್ಣು ಇಜ್ಜಲ್‌. ಒಂಜಿ 
ಮುಜ್ಜು ನೇಲ್ಯ ಬಂಜಿ ಮಲ್ತ್‌ದ್‌ ಹ್ಹೂಂಕು ಹ್ಹೂಂಕು ಪಂಡೊಂದುಂಡು. ಉಂದೆನ್‌ ತೂದು 
ಒರ್ತಿ ಅರಸುನಡೆ ಪೋದು, ಅರಸುಲೆ ಅರಸುಲೆ ಈರೆನ ಮಗಲ್‌ ಇಜ್ಜಲ್‌. ಒಂಜಿ ಮುಜ್ಜು 
ಹ್ಹೂಂಕು ಹ್ಹೂಂಕು ಪಂಡೊಂದುಂಡುಂದು ಪಂಡಲ್‌ ಅರಸು ಬತ್ತ್‌ ತೂಯೆ. ತೂನಗ ಮುಜ್ಜು 


ಪಾ ಹಾ 


ಅರೆದ್ದೊಂದುಂಡು. ಅಯ್ಯೊ ದೇವರೆ ಎನ್ನ ಮಗಳ್‌ ಮುಜ್ಜು ಆಯಲೆ ಪಂಡದ್‌, ಮಂತ್ರೊ, 
ಚೀಟಿ, ಮರ್ದ್‌ ಪೂರ ಮಲ್ಪಯೆ. ಏರೆಡ್ಡ್‌ಲ ನರಮಾನಿಯಾದ್‌ ಮಲ್ಪರೆ ಆಯಿಜಿ. ಈ ಪುಲ್ಲಿ 
ಅಜ್ಜಿಡ ಪಂಡೆಗೆ, ಯಾನೊರ ಮರ್ದ್‌ ಕೊರ್ದು ತೂಪೆ, ಅರಸಡ ಪನ್ನೆ ಪಂಡೆ. ಅಂಚ ಆಜ್ಜಿ 
ಬತ್ತ್‌ದ್‌ ಅರಸುಡ ಪಂಡಲ್‌. ಏರೇರೆನ ಮರ್ದ್‌ ಮಾತ ಮಲ್ತ್‌ದಾತ್‌ಂಡ್‌ ನನ ನಿನ್ನ ಪುಲ್ಲಿನ 
ಮರ್ದ್‌ ಆವರೆ ಉಂಡಾಂದ್‌ ಪಂಡೆರ್‌. ಆಂಡ ಆಪುಂಡು, ಆಯಿಜಿಡ ಆಪುಜಿ ಪಂಡಲ್‌. ಆವು 
ಅಪಗಾಂದ್‌ ಅಜ್ಜಿನ ಮಗಲೆನ ಮಗನ್‌ ಬರಿಯರೆ ಪಂಡೆ. ಅಜ್ಜಿ ಪೋದು ಆಯಡ ಪಂಡಲ್‌. 
ಅಯಿಕ್‌ ಏಳ್‌ ಸೇರ್‌ ಮುಂಚಿದ ಅರೆಪ್ಪು ಒಂಜಿ ಸೂಡಿ ಪುಣೈದ ಅಡರ್‌, ಬೊಕ್ಕ ಒಂಜಿ ಖಾಲಿ 
ಕೋಣೆ ಆವೋಡು. ಈತ್‌ ಇತ್ತ್‌ಂಡ ಸರಿ ಮಲ್ಟೊಲಿ ಪಂಡೆ. ಅಜ್ಜಿ ಅಂಚನೆ ಪೋದು ಅರಸುಡ 
ಪಂಡಲ್‌. ಆಯೆ ಪನ್ನೆನ್‌ ಮಾತ ತಯಾರ್‌ ಮಲ್ತ್‌ ಕೊರಿಯೆ. ಆಯೆ ಅರಸುನ ಇಲ್ಲಡೆ 
ಪೋಯೆ. ಮುಜ್ಜುನು ಕೋಣೆದ ಉಳಾಯಿ ಪಾಡ್ಜ್‌ ಮುಂಚಿದ ಅರೆಪ್ಪು ಕಣ್ಣ್‌ಗ್‌, ಮೈಕ್‌ ಪೂರ 
ಪಾಡ್ಜ್‌ ಸಮೋ ಪುಣೈದ ಅಡರ್‌ಡ್‌ ಕೊರಿಯೆ. ಈ ಬಂಜಿನ ಮುಜ್ಜು ಅಂಚಿಡ್ಜ್‌ ಇಂಚಿ, 
ಇಂಚಿಡ್ಜ್‌ ಅಂಚಿ ಲಾಯ್ತೊಂದು ಇತ್ತ್‌ಂಡ್‌. ಇಂಬೈನ ಪಗೆ ಸಂದಿನೆಟ್ಟ ಕೊರಿಯೆ. ಬೊಕ್ಕ ನರಮನಿ 
ಆಪುನ ಪರಂದ್‌ನ್‌ ಕೊರಿಯೆ. ಅಯಿನ್‌ ತಿಂದಲ್‌ ನರಮನಿ ಆಯಲ್‌. ಬೊಕ್ಕ ಸೀದಾ ಅಜ್ಜಿನಡೆ 
ಪೋಯೆ. ಅರಸು ಬತ್ತ್‌ ತೂಯೆ. ತೂನಗ ಬಂಜಿನ ಪೊಣ್ಣು ಆತಲ್‌. ಅರಸು ಅಜ್ಜಿಡ ಪಂಡೆ, 
ಅಜ್ಜಿ ನಿನ್ನ ಪುಲ್ಲಿ ಎನ್ನ ಮಗಲೆನ್‌ ನರಮಾನ್ಯ ರೂಪೊಗು ಮಲ್ತಿನ, ನನ ಆಲೆನ್‌ ಏರ್ಲಾ ಮದ್ದೆ 
ಆವರೆ ಇಜ್ಜಿ. ಆಲೆನ್‌ ನಿನ್ನ ಪುಲ್ಲಿಗ್‌ ಮದ್ಮೆ ಮಲ್ತ್‌ ಕೊರ್ಬೆ ಪಂಡೆ. ಅರಸು ಅಜ್ಜಿನ ಪುಲ್ಲಿನ್‌ 
ಬರಿಯರೆ ಪಂಡದ್‌ ಮಗಳೆನ್‌ ಮದ್ಮೆ ಮಲ್ತ್‌ ಕೊರಿಯೆ. ಬೊಕ್ಕ ಅರಸುನ ಮಗಳ್‌ ಅಜ್ಜಿನ ಪುಲ್ಲಿ 
ಬಾರಿ ಸುಖ ಸಂತೋಸೊಡು ಇತ್ತೆರ್‌. 


ಕತೆ ಪಂತಿನಾರ್‌ 
ಶ್ರೀಮತಿ ಕಮಲ ಪುದುವೆಟ್ಟು 

ತುರೆ ಕುಮಾರೆ 


ಒಂಜಾನೊಂಜಿ ಊರುಡು ಕಂಡನಿ ಬುಡೆದಿ ರಡ್ಡ್‌ ಜನ ಇತ್ತೆರ್‌. ಅಕ್‌ಲೆಗ್‌ ರಡ್ಡ್‌ 
ಪೊಣ್ಣು ಜೋಕುಲು. ಪಲ್ಲಿನ್‌ ದಾಲ ಇಜ್ಜಂದಿನಾಯಗ್‌ ಮದ್ಯೆ ಮಲ್ತ್‌ ಕೊರಿಯೆರ್‌. ತಂಗಡಿನ್‌ 
ಎಡ್ಡೆ ಅನುಕುಲ ಇತ್ತಿನಡೆ ಕೊರಿಯೆರ್‌. ಪಲ್ಟಿ ಬಂಜಿನಾಲ್‌ ಆಯಲ್‌. ಒಂಜಿ ದಿನ ಆಳ್‌ ತಂಗಡಿ 
ಇಲ್ಲಗ್‌ ತುರೆ ಕೊನೊದು ಬರೊಡುಂದು ಪೋಯಲ್‌. ತಂಗಡಿದ ಕಜಿಪ್ಪುಗು ಒಂಜಿ ತುರೆ 
ಕೊರ್ಲಂದ್‌ ಕೇಂಡಲ್‌. ಆಯಿಕ್‌, ನಿಕ್ಕ್‌ ತುರೆಲ ಇಜ್ಜಿ ದಾಲ ಇಜ್ಜಿಂದ್‌ ತಂಗಡಿ ಪಂಡಲ್‌. ಆಳ್‌ 
ತುರೆನ್‌ ಮೂರುದು ಅವೆತ್ತ ಚೂಲಿನ್‌ ಕಂಡಿಡ್‌ ದಕ್ಕ್‌ಯಲ್‌. ಪಲ್ಲಿ ತುರೆತ್ತ ಚೋಲಿನ್‌ ಪೆಜ್ಜಿದ್‌ 
ಪತೊಂದು ಪೋದು ಶಜಿಪ್ಪು ಮಲ್ಡ್‌ದ್‌ ತಿಂದಲ್‌. 


ಒಂತೆ ಸಮಯೊಡ್ಡು ಬೊಕ್ಕ ಪಲ್ಲಿ ಪೆದ್ಯಲ್‌. ಬಾಲೆನ್‌ ತೂನಗ ತುರೆ. ಈ ತುರೆನ್‌ 
ದಾದ ಮಲ್ಲುನು ಪಂಡದ್‌ ಅಟ್ಟೊಗು ಒಯ್ತ್‌ ದಕ್ಕಿಯಲ್‌. ಅವು ಬೊಕ್ಕ ಅಟ್ಟೊಡೆ ಇತ್ತ್‌ಂಡ್‌. 
ಅಟ್ಟೊಡೆ ಒಂತೆ ಮಲ್ಲೆ ಆದ್‌ ಸುಮಾರ್‌ ಪದಿನಾಜಿ ವರ್ಷ ಅನಗ, ಎಂಕ್‌ ಮದ್ವೆ ಆವೊಡುಂದು 
ಪಂಡ್‌ಂಡ್‌. ಅಯಿಕ್‌ ಅಪ್ಪೆ ಈ ತುರೆ ನಿಕ್ಕ್‌ ಏರ್‌ ಪೊಣ್ಣು ಕೊರ್ಟೆರಂದ್‌ ಪಂಡಲ್‌. ಎಂಕ್‌ ಮದ್ಯೆ 
ಆವೊಡೆ, ಯಾನ್‌ ಒಂಜಿ ಮುದ್ರೆದ ಉಂಗಿಲ ಕೊರ್ಬೆ ಅವೆನ್‌ ಪತೊಂದು ಪೊಣ್ಣು ತೂವರೆ 
ಪೋಲೆಂದ್‌ ಹಟ ಕಟ್‌ದ್‌ ಪಂಡೆ. 


ಅಂಚನೆ ಅಪ್ಪೆ ಮುದ್ರೆದ ಉಂಗಿಲನ್‌ ಪತೊಂದು ಪೊಣ್ಣು ತೂವರೆ ಪೋಯಲ್‌. 
ಪೋದು ಪೋದು ಒಂಜಾನೋಂಜಿ ಊರುಗು ಪೋನಗ ಒಂಜಿ ಇಲ್ಲಲ್‌ ಏಳ್‌ ಜನ ಪೊಣ್ಣುಲು 
ಬಾರ್‌ ಮೆದ್‌ಪ್ಲುನ ತೋಜಿಂಡ್‌. ಆಡೇಗೆ ಪೋಯಲ್‌. ಪೋದು, ಅಂದದೆ, ಮುದ್ರೆದ ಉಂಗಿಲ 
ದೀಪರೆ ಪೊಣ್ಣುಲೆ, ತುರೆ ಪನ್ನಿ ಆಣನ್‌ ಅಡ್ಬುವರಾಂದ್‌ ಕೇಂಡಲ್‌. 


ನಿನ್ನ ತುರೆನ್‌ ಕಜಿಪ್ಪು ಮಲ್ಬು, ಮುದ್ರೆದ ಉಂಗಿಲೊನ್‌ ಒಯ್ತ್‌ ದಕ್ಕ್‌. ಎಂಕ್ಲೆಗ್‌ 
ಬೊಡ್ಡಿಂದ್‌ ಒರ್ತಿ ಪಂಡಲ್‌.ಬೊಕ್ಕೊರ್ತಿಡ ಕೇಂಡಾಲ್‌. ತುರೆ ಪನ್ಪಿ ಆಣನ್‌ ಅಡ್ಬುವರ ಮುದ್ರೆದ 
ಉಂಗಿಲ ದೀಪರಾಂದ್‌. ಆಳ್‌ಲ ಅಂಚನೆ ಪಂಡಲ್‌. ಬೊಕ್ಕ ಅಕೇರಿದಾಲ್‌ ತುರೆ ಪನ್ನಿ ಆಣನ್‌ 
ಅಡ್ಡೆ ಮುದ್ರೆದ ಉಂಗಿಲ ದೀಪೆಂದ್‌ ಪಂಡಲ್‌. ಅಂಚ ಆಲೆಡ ತುರೆಕ್‌ ಮದ್ಮೆ ನಿಗಂಟ್‌ 
ಮಲ್ತ್‌ದ್‌, ಆಲೆನ್‌ ತುರೆನ ಇಲ್ಲಡೆ ಲೆತೊಂದು ಬತ್‌ದ್‌ ತುರೆಕ್ಕ್‌ ಮದ್ಮೆ ಮಲ್ತೆಲ್‌. 

ಮದ್ದೆ ಆಯಿ ಬೊಕ್ಕ ತುರೆ ಬುಡೆದಿಗ್‌ ಗೊತ್ತಿಂಜದ್ದಿ ಲೆಕ್ಕ ತನ್ನ ತುರೆನ್‌ ದೆತ್ತ್‌ದೀದ್‌ 
ಮಿಯ್ಯರ ಜಪ್ಪುನ. ಒಂಜಿ ದಿನ ಇಂಚ ಮಿಯ್ಯಾರ ಜಪ್ಪುನಗ ಬುಡೆದಿ ದೆಂಗದ್‌ ಕುಳ್ಳಿಯಲ್‌. 
ತುರೆ ಬತ್ತೆ, ತನ್ನ ತುರೆನ್‌ ದೆತ್ತ್‌ದೀದ್‌ ಮೀಯ್ಯರೆ ಜತ್ತೆ. ಆಯೆ ಮೀಯೊಂದು ಉಪ್ಪುನಗ 
ಇಂಬಲ್‌ ತುರೆನ್‌ ದೆತ್ತ್‌ದ್‌ ದಿಕ್ಕೆಲ್‌ಗ್‌ ಪಾಡ್ಯಲ್‌. ಆಯನ್‌ ತೂಪಲ್‌-ಬಾರಿ ಪೊರ್ಲುದ ಆಣ್‌. 
ದೀಪ ಕೂಡ ಬೊಡ್ಡಿ ಆತ್‌ ಬೊಲ್ಬುದ ಆಣ್‌. 


ಮನದಾನಿ ಕುಡನಿ -ಬುಡೆದಿ, ತನ್ನ ಅಪ್ಪೆ ಇಲ್ಲಗ್‌ ಬಿನ್ನೆರೆ ಲೆಕ್ಕ ಪೋಯೆರ್‌. ಇಲ್ಲಡೆ 
ಪೋದಾನಗ, ಪಲ್ಡಿಯರ್ಲೆಗ್‌ ಇಂಬ್ಯನ್‌ ತೂದ್‌ ತಂಗಡಿಡ ಮತ್ತಿ ಮಚ್ಚರ, ನಂಜಿ ಆಂಡ್‌. 
ಎಂಕ್ಲೆಗ್‌ ಇಂಬ್ಯನ್‌ ಅಡ್ತೊಲಿತ್ತ್‌ಂಡ್‌, ನನದಾದ ಮಲ್ಲುನಾಂದ್‌ ಮನಸ್‌ಡ್‌ ಆಲೋಚನೆ 
ಮಲ್ತ್‌ದ್‌, ತಂಗಡಿಡ-ನಮೊ ಕಂಗನೊ ಗೊಬ್ಬರ ಪೋಯೊಂದ್‌ ಪಂಡೆರ್‌. ಆವುಂದ್‌ ಇಂಬಲ್‌ 
ಪಂಡಲ್‌. ಅಂಚ ಸುದೆಕ್ಕ್‌ ಕಂಗನೊ ಗೊಬ್ಬರ ಪೋಯೆರ್‌ ಸೂರುಕು ಬರಿಕ್‌ ಕಂಗನೊ 
ದಕ್ಕಯಲ್‌. ಅವೆನ್‌ ಪೆಜ್ಜಿದ್‌ ಕೊನತ್ತಲ್‌. ಕೂಡ ಅವೆಡ್ಜ್‌ ಒಂತೆ ದೂರ ದಕ್ಕಯಲ್‌ ಅವೆನ್‌ಲ 
ಪೆಜ್ಜಿದ್‌ ಕೊನತ್ತಲ್‌. ಬೊಕ್ಕ ಗುಂಡಿಗ್‌ ದಕ್ಕಯಲ್‌. ಅವೆನ್‌ ಪೆಜ್ಜಿದ್‌ ಕೊನರ್ಪೆ ಪನ್ನಗ 
ತಂಗಡಿನ್‌ ಮುದಲೆ ನಿಂಗ್‌ಂಡ್‌. ಪಲ್ಲಿ ಅಲ್ಪಡ್ಡ್‌ ಆ ತಂಗಡಿನ ಬಂಗರ್‌, ಪದ್ದೈ ಮಾತ 
ಪಾಡೊಂದು ಬತ್ತ್‌ದ್‌-ನನ ಪೋಯಿ ಇಲ್ಲಡೆಗ್‌ಂದ್‌-ಇಂಬ್ಯಡ ಪಂಡಲ್‌. ತನ್ನ ಬುಡೆದಿ ಸುದೆಟ್ಜ್‌ 
ಮುರ್ಕುದು ಪೋಯಲ್‌ಂದ್‌ ಆಯಗ್‌ ಗೊತ್ತಾಯಿಜಿ. ಇಲ್ಲಗ್‌ ಬತ್ತ್‌ದ್‌ ಎನ್ನ ತರೆತ್ತ ಒಂತೆ 
ಪೇನ್‌ ಒಯ್ಬುಲ, ಬಂಗಾರ್‌ದ ಬಾರ್ಪನೆ, ಬೊಳ್ಳಿದ ಒಯ್ಸನೆ ಕೊನತ್ತ್‌ದೆಂದ್‌ ಪಂಡೆ. ಪೋದು 
ನಾಡ್‌ಂಡ ನಾಡ್‌ಂಡ್‌ ಆಲೆಗ್‌ ತಿಕ್ಕ್‌ಜಿ. ಅಲ್ಲ್‌ಲ ಇಜ್ಜಿ ಮೂಲುಲ ಇಜ್ಜಿಂದ್‌ ನಾಡೊಂದು 
ಇತ್ತಲ್‌. 


ಆತ್‌ ಪೊರ್ರುಗು ತುದೆಟ್ಟ್‌ ಮೇಪತ್ತೆರೆ ಜೋಕುಲು ಮಾಯೊಂದು ಇಪ್ಪುನಗ-ಸಾತ್ರ 
ಪೂಂಜನ್‌ ಕೊರಿಯರ್‌ಂಡ್‌ ಪೊಣ್ಣನ್‌ ಬುಡ್ಬೆಂದ್‌ ನೀರ್‌ದ ಉಳಾಯಿ ಅಯಿನಾತೆಗೆ ಪನ್ಪುನ 
ಕೇಂಡ್‌ಗೆ. ಅವೆನ್‌ ಕೇಂಡ್‌ದ್‌ ಮೇಪತ್ತೆರೆ ಜೋಕುಲು ಪಾರ್‌ ಬತ್ತ್‌ದ್‌ ಇಂಬ್ಯಡ ಪಂಡೊ. 
ಆಯೇ ಪೋದು ತೂನಗ ವಿಸಯ ಅಂದೆ. ಅಂಚ ಒಂಜಿ ಸಾತ್ರ ಪೂಂಜನ್‌ ಕೊನೊದು 
ಕೊರಿಯೆ. ಮುದಲೆ ಪೂಂಜನ್‌ ದೆತೊಂದು ಪೊಣ್ಣನ್‌ ಬುಡುಂಡ್‌. ಅಲೆನ್‌ ಲೆತೊಂದು ಇಲ್ಲಡೆ 
ಬತ್ತ್‌ದ್‌, ಪಲ್ಲಿನ್‌ ಕೆರ್‌ದ್‌ ಬೊಕ್ಕ ಎಡ್ಡೆಡೆ ಸಂಸಾರ ಮಲ್ಲೊಂದು ಇತ್ತೆರ್‌. 


ಕತೆ ಪಂತಿನಾರ್‌ : 
ಶ್ರೀಮತಿ ಕಮಲ 

ಮಾಯೊದ ಪೊಣ್ಣು 


ಒಂಜಿ ಅರಸುಗು ಏಳ್‌ ಜನ ಜೋಕುಲು. ಆಜಿ ಆಣ್‌ಲು ಬೊಕ್ಕ ಒಂಜಿ ಪೊಣ್ಣು. 
ಆಯಿಟ್ಟ್‌ ಐನ್‌ ಜನೊಕ್ಕು ಮದ್ದೆ ಆತ್‌ಂಡ್‌. ಒರಿಯಗ್‌ ಮದ್ಯೆ ಆತ್‌ಜಿ. ಐನ್‌ ಜನ ಪಲಯರ್ಲು 
ತಂಗಡಿನ ತರೆಕುಜಲ್‌ಗ್‌ ಮುತ್ತು ಸುರಿಯೊಡುಂದು ಮುತ್ತು ಕೊನೊದು ಬರಿಯರ ಪೋಯೆರ್‌. 
ಅಪಗ ಮಲ್ಲ ಪಲಯನ ಬುಡೆದಿ ಮೈತ್‌ನನ್‌ ಲೆತ್ತ್‌ದ್‌ ಇಂಚಿ ಬಲ ನಿನ್ನ ತರೆತ್ತ ಪೇನ್‌ 
ದೆಪ್ಪುಗಾಂದ್‌ ಪಂಡಲ್‌. ಆತಾನಗ ಆಯೇ ಬತ್ತೆ, ಪೇನ್‌ ದೆಪ್ಪುನಗ ಒಂಜಿ ಕೊಡಿ ದೆತ್ತ್‌ದ್‌, 
ಬೊಕ್ಕೊಂಜಿ ಕೊಡಿ ದೆಪ್ಪರೆ ತಿರ್ಸ್‌ದ್‌ ಜೆಪ್ಪುನಗ- ಅಬ್ಬಾ ನಿನ್ನ ಜಾಂಬಲೆ ಮಿರೆ ತರೆಕ್ಕ್‌ ತಾಂಟ್‌ಂಡೆ 
ಪಂಡೆ. ಅಪಗ ಆಲೆಗ್‌ ಕೋಪ ಬತ್ತ್‌ಂಡ್‌-ಇಯಿ ಓಲು ಗುಬ್ಬಿ ಮಿರೆತ್ತ ಪೊಣ್ಣನ್‌ ಕೊನಪ 
ತೂಕಾಂದ್‌ ಪಂಡಲ್‌. 


ಉಂದೆನ್‌ ಕೇಂಡ್‌ದ್‌ ಅಪಗನೇ ಲಕ್ಕ್‌ದ್‌ ಪೋಯೆ. ಪೋದು ಪೋದು ಒಂಜಾನೊಂಜಿ 
ಊರುಗು ಪೋದು, ಓಡೆಗ್‌ ಪೋಪುನಾಂದ್‌ ಯೋಚನೆ ಮಲ್ಪುನಗ ಒಂಜಿ ಕಡೆಟ್‌ ಈಶ್ವರ 
ದೇವೆರ್‌ ಕೈಕಂಜಿಲೆ ಮೇಪುವೆರ್‌. ದೂರ ಪೋಪುನಾಂದ್‌ ಈಂಬ್ಯಡ ಕೇಂಡೆರ್‌. ಆತ್‌ ಪೊರ್ತುಗು- 
ಎಂಕ್‌ ಇಂಚ ಇಂಚ ಮೈತಿದಿ ಪಂಡೆರ್‌. ಅಯಿಕ್‌ ಎಂಕೊಂಜಿ ಗುಬ್ಬಿ ಮಿರೆತ್ತ ಪೊಣ್ಣಾವೊಡು 
ಅಂಚ ಏರಾಂಡ್ಲ ಕೊರ್ಬೆರಾಂದ್‌ ನಾಡೊಂದು ಬತ್ತಿನಾಂದ್‌ ಪಂಡೆ. ಅಂಚಾಂಡ ಎನ್ನ ತರೆತ್ತ 
ಪೇನ್‌ ದೆಪ್ಪು, ನಿಕ್ಕೊಂಜಿ ಸಾದಿ ತೋಜಿಪ್ಟಾಬೆಂದ್‌ ಪಂಡೆರ್‌. ಪೇನ್‌ ದೆತ್ತೆ ಬೊಕ್ಕ ಆಯಗ್‌ 
ಮೂಜಿ ಕಲ್ಲ್‌ ಮಂತ್ರ ಮಲ್ತ್‌ದ್‌ ಕೊರಿಯೆರ್‌. 


ಕಲ್ಲ್‌ ಪತೊಂದು ಒಂತೆ ದೂರ ಪೋನಾಗ ಒಂಜಿ ಇಲ್ಲ್‌ ತಿಕ್ಕುಂಡು. ಅಲ್ಪ ಈ 
ಕಲ್ಲ್‌ನ್‌ ಪಾಡ್ಜ್‌ ಎಂಕೊಂಜಿ ಗುಡ್ಡು ಮಿರೆತ್ತ ಪೊಣ್ಣ ತಿಕ್ಕೊಡುಂದ್‌ ಪನ್‌. ಅಪಗ ಅಕ್‌ಲ್‌ 
ನಿನನ್‌ ತೂದು ಲೆಪ್ಪುವೆರ್‌ಂದ್‌ ಪಂಡೆರ್‌. 


ಅಂಚನೆ ಒಂತೆ ದೂರ ಪೋದು ಇಲ್ಲ್‌ ತೋಜಿನಗ ಮಂತ್ರದ ಕಲ್ಲ್‌ನ್‌ ಪಾಡ್ಯೆ. 
ಇಲ್ಲದಕುಲು ತೂದು ಇಂಬ್ಯನ್‌ ಲೆತ್ತೆರ್‌. ಇಂಬ್ಯೆ ಪೋಯೆ. ನೀರ್‌ ಮಾತ ಕೊರುದು ಪಾತೆರ್‌ದ್‌ 
ಆನಗ - ಯಾನ್‌ ಮೈತಿದಿನ ಕೋಪೊಡು ಇಂಚಿಂಚ ಬತ್ತೆಂದ್‌ ಪಂಡೆ. ಅಯಿಕ್ಕ್‌ ಈ ಪೋಡಿನ 
ಬೊಡ್ಚಿ. ಪೊಣ್ಣು ಎಂಕ್ಲೆನ ಇಲ್ಲಲ್‌ ಉಂಡು. ಎಂಕ್ಣು ಕೊರ್ಬಾಂದ್‌ ಪಂಡೆರ್‌. ಬಾರಿ ಪೊರ್ಲುದ 
ಪೊಣ್ಣು. ಆಲೆನ್‌ ಆಯಗ್‌ ಮದ್ಕೆ ಮಲ್ತ್‌ದ್‌ ಕೊರಿಯೆರ್‌. ಒಂತೆ ಸಮಯ ಅಲ್ಲೆ ಇತ್ತೆರ್‌. 

ಕೆಲವು ಸಮಯ ಕರಿಬೊಕ್ಕ ಒರ ಇಲ್ಲಡೆಗ್‌ ಪೋದು ಬಲೆಂದ್‌ ಕಡಪುಡುಯೆರ್‌. 
ಸಾದಿಯೆ ಬನ್ನಗ ಬಾರಿ ದೊಂಬು. ಅಂಚ ಒಂತೆ ಒಂಜಿ ಮರತ್ತ ಅಡಿಟ್ಟ್‌ ಕುಲ್ಲಿಯೆರ್‌. ಆಯಗ್‌ 
ಅಡೇಗೆ ನಿದ್ರೆ ಬತ್ತ್‌ಂಡ್‌. ಆಲ್‌ ಕುಲೊಂದೆ ಇತ್ತಲ್‌. ಆತ್‌ ಪೊರ್ತುಡು ಒಂಜಿ ಅಜ್ಜಿ ಅಯಿಟೆ 
ಪೋಪುನವು ಇಂಬಲೆನ್‌ ತೂದು- ಆಯ್ಯೊ ಮಗ ದಾಯೆ ಕುಲ್ಲುದನ. ಮೋನೆ ಪೂರ ದೊಂಬುಗು 
ಬಾಡ್‌ದ್‌ ಪೋತುಂಡ್‌. ಕಿರೆಟ್‌ ನೀರುಂಡು. ಬಲ ಕೈಕಾರ್‌ ಮೋನೆ ದೆಕ್ಕೊಂದು ಬರೊಲಿಂದ್‌ 
ಪಂಡ್‌ಗೆ. ಅಂಚ ಕಿರೆತ್ತಡೆ ಅಜ್ಜಿನೊಟ್ಟುಗು ಪೋಯಲ್‌. ಅಜ್ಜಿ ಪಂಡ್‌ಗೆ- ನಿನ್ನ ಕುಂಟು, ಬಂಗರ್‌ 
ಮಾತ ದೆತ್ತ್‌ದೀಲಾ. ಅವು ನೀರ್‌ ಮುಟ್ಟ್‌ಂಡ ಹಾಳಾವು. ನಿಕ್ಕ್‌ ಬೇತೆ ಕುಂಟು ಯಾನ್‌ ಕೊರೆ. 
ಅಂಚ ಇಂಬಲ್‌ ಕುಂಟು ಬಂಗಾರ್‌ ದೆತ್ಕ್‌ದೀದ್‌ ಅಜ್ಜಿ ಕೊರಿನ ಕುಂಟುನು ತುತ್ತೊಂಡಲ್‌. 
ಕಿರೆಕ್‌ ಜತ್ತೆರ್‌. ನನೊಂಜಿ ಮುಟ್ಟು ಜಪ್ಪು ಮಗ, ನನೊಂಜಿ ಮುಟ್ಟು ಜಪ್ಪುಮಗಾಂದ್‌ ಪಂಡ್‌ದ್‌ 
ಬೊಕ್ಕ ಅಜ್ಜಿ ಅಲೆನ್‌ ಪತ್ತ್‌ದ್‌ ತಿರ್ಕ್‌ ನೂಕುಂಡ್‌. ಆಲ್‌ ಸೈತ್‌ ಪೋಯಲ್‌. ಅಜ್ಜಿ ಆಲ್ಬಡ್ಡ್‌ 
ಬತ್ತ್‌ದ್‌ ಆಲೆನ ಬಂಗಾರ್‌ ಮಾತ ದೀವೊಂದು ಸೀರೆ ತುತ್ತೊಂದು ಬತ್ತ್‌ದ್‌ ಇಂಬ್ಯನ್‌ ಮೆನ್‌ತ್ತಲ್‌ 
ಪೊರ್ತು ಬಯ್ಯಾಂಡ್‌, ಗಾಳಿ ಬೀಸೊಂದು ಉಂಡು ನನ ಪೋಯಿಂದ್‌ ಲಕ್ಕ್‌ಡ್‌ಯಲ್‌. ಲಕ್ಕ್‌ದ್‌ 
ಬತ್ತೆರ್‌. ಇಲ್ಲಲ್‌ ಬತ್ತದ್‌ ತೂನಗ, ದಾದೆನ್‌ ತೂಪುನ ಅತ್ತಿಗೆನಕುಲು ಗುಬ್ಬಿ ಮಿರೆತ್ತ ಪೊಣ್ಣನ್‌ 
ಕೊನತ್ತೆ ಗುಬ್ಬಿ ಮಿರೆತ್ತ ಪೊಣ್ಣನ್‌ ಕೊನತ್ತೆ ಪಂಡ್‌ದ್‌ ಮಸ್ಕಿರಿ ಮಲ್ಪರೆ ಸುರು ಮಲ್ತೆರ್‌. 


ಅಂಚನೆ ಆ ಸೈತಿನ ಪೊಣ್ಣು ಕಿರೆಟ್ಟೆ ತಾವರೆದ ಪೂವಾದ್‌ ಮಾಂದೊಂದು ಇತ್ತ್‌ಂಡ್‌. 
ಮೊಕುಲು ಮಾತ ಕಿರೆತ್ತಡೆ ಪೊಂಡ ಆ ತಾವರೆದ ಪೂವು ಅಂಚಂಚೆ ಪೋಪುಂಡು. ಒಂಜಿ ದಿನ 
ಇಂಬ್ಯೆಲ ತೂವರ ಪೋಯೆ. ಇಂಬ್ಯೆ ಪೋನಗ ಇಂಬ್ಯನ ಮುಟ್ಟ ಮುಟ್ಟಗೆ ಬತ್ತ್‌ಂಡ್‌. ಮುಟ್ಟ 
ಬತ್ತಿ ಲಕ್ಕನೆ ಬೈರಾಸ್‌ ಪಾಡ್‌ದ್‌ ಪತ್ಯೆ. ಅವೆನ್‌ ಪತೊಂದು ಬತ್ತ್‌ದ್‌ ಎಂಕೊಂಜಿ ಕಿರೆಟ್ಟೆ ಪೂ 
ತಿಕ್ಕಿನಾಂದ್‌ ಪಂಡೆ. ಅವೆನ್‌ ತೂದು ಅಜ್ಜಿ ತೂಕೊ ಪಂಡ್‌ದ್‌ ದೆತೊನುದು- ಉಂದೆದ ಬಂಡಾರ 
ಇಡೆಗ್‌ಲ ಬತ್ತಂಡ ಪಂಡ್‌ದ್‌ ಅವೆನ್‌ ಪಿಜೆಂಕ್‌ದ್‌ ಗೊಬ್ಬರೊದ ಗುಂಡಿಡ್‌ ಕೌಂತುರ್‌ದ್‌ 
ದೀಯಲ್‌. ಅವು ಮನದಾನಿ ತೂನಗ ಒಂಜಿ ಪದ್ದೆ ದ್ವ ಆಂಡ್‌ ಅಲಾ... ಉಂದೆತ ಬಂಡಾರ 
ನನಲಾ ಆಯಿಜಿ ಪಂಡಲ್‌ ಅವೆನ್‌ ಪೊರ್ಕ್‌ದ್‌ ಕೊನತ್‌ ಮೂರ್‌ದ್‌ ಕಜಿಪ್ಪು ಮಲ್ಡ್‌ಲ್‌. ಅವು 
ಕೊದಿನಗ-ಕೊಜೊ ಕೊಜೊ ಅಜ್ಜಿ ಮುಂಡೆಂದ್‌ ಪಂಡೊಂದಿತ್ತ್‌ಂಡ್‌. ಇಂಬಲ್‌ ನನಲ ಸೈತಿಜಲ್‌ ೦ದ್‌ 
ಕುಡೊರೊ ಕೊನೊದು ಗೊಬ್ಬರದ ಗುಂಡಿಡ್‌ ಕೌಂತಲ್‌. ನಾಲ್‌ ದಿನ ಕರಿನಗ ಒಂಜಿ 
ದಾಳಿಂಬೆದ ದೈ ಕೊಡಿತ್ತ್‌ಂಡ್‌. ಅವು ಮಲ್ಲೆ ಆದ್‌ ಮರ ಆದ್‌ ಅಯಿಟ್‌ ಒಂಜಿ ಕಾಯಿ ಆಂಡ್‌. 
ಅವೆನ್‌ ಮೇಪತ್ತೆರೆ ಜೋಕುಲು ಚೆಂಡ್‌ ಗೊಬ್ಬರ ಆಂಡ್‌ಂದ್‌ ಗುಡ್ಡೆಗ್‌ ಕೊನೊದು ಪೋಯ. 


ಜೋಕುಲು ಗೊಬ್ಬುದು ಬಯ್ಯಗ್‌ ಇಲ್ಲಡೆ ಪೋನಗ ಒಂಜಿ ಬಲ್ಲೆದ ಉಳಾಯಿ 
ದೀದ್‌ ಪೋಯೆರ್‌. ಮನದಾನಿ ಬತ್ತ್‌ದ್‌ ತೂನಗ ಅವು ಒಂಜಿ ಪೊಣ್ಣಾತ್‌ಂಡ್‌. ಅಲ್ಪ ಒಂಜಿ 


15 








ಇಲ್ಲ್‌ಲಾ ಆಂಡ್‌. ಒಂಜಿ ಗಿಳಿಲ ಆಂಡ್‌. ಆ ಪೊಣ್ಣು ಮೇಪತ್ತೆರೆ ಜೋಕುಲೆಡ ಪಂಡ್‌ಗೆ- 
ಅರಸುಲೆಡ ಪನೊಡು ಪೊಸ ಅಕ್ಕನ ಕತೆ ಉಂಡುಗೆ, ಈರ್‌ ಒರ ಗುಡ್ಡೆಗ್‌ ಬರೊಡುಂದು 
ಜೋಕ್ಷೆಡ ಪಂಡ್‌ದ್‌ ಸ್ಯ ಜೋಕ್ಲು ಬತ್ತ್‌ದ್‌ ಪಂಡ- ಅರಸುಲೆ- ಎಂಕ್ಣು ಕೈಕಂಜಿಲೆ 
ಮೇಪುನಲ್ಬ ಒಂಜಿ ಪೊಣ್ಣ ಉಂಡು, ಇಲ್ಲ್‌ಲಾ ಉಂಡು ಬೊಕ್ಕ ಒಂಜಿ ಗಿಳಿ ಖಂ. ಈರ್‌ 
ಒರ ಬತ್ತ್‌ದ್‌ ತೂವೊಡು. ಅಂಚನೆ ಇಂಬ್ಯೆ ಪೋಯೆ. ಆನಿ ಮರತ್ತ ಅಡಿಟ್ಟ್‌ ಕುಲ್ಲುದಿಪ್ಪುನಗ 
ಅಜ್ಜಿ ಕಿರ್‌ ನೂಕುದು ಪಾಡ್ಜ್‌ನ ಬೊಕ್ಕ ನಡತಿ ಸಂಗತಿನ್‌ ಪೂರ ಗಿಳಿಟ "'ಪಂಡಲ್‌. ಅವು 
ಆಯಗ್‌ My ಪಂಡ್‌, ಅಂಚ ಬತ್ತ್‌ದ್‌ ಅಜ್ಜಿನ್‌ ಕೆರ್‌ದ್‌ ಬೊಕ್ಕ ಪೊಣ್ಣನ್‌, ಗಿಳಿನ್‌ ಲೆತೊಂದು 
ಪೋದು ಸುಖ "ಸಂತೋಷೊಡು ಇತ್ತೆ 


ಕತೆ ಪಂತಿನಾರ್‌ : 
ತಶ್ರೀಮತಿ ಗುಲಾಬಿ 


ಎಲ್ಕ ಮೆಗ್ಳೆ ಪಕ್ಕಿ ಆಯೇ 


ಒಂಜಿ ಊರುಡು ಒಂಜಿ ಅರಸು. ಆಯಗ್‌ ನಾಲ್‌ ಜನ ಆಣ್‌ ಬಾಲೆಲು. ಒಂಜಿ 
ದಿನ ಪುಣ್ಣಮೆದಾನಿ ಬಾರಿ ಪೊರ್ಲು ತಿಂಗೊಳ್ಳ ಬೊಲ್ಬು ಇತ್ತ್‌ಂಡ್‌. ಮಲ್ಲ ಮಗನ್‌ ಲೆತ್ಕ್‌ದ್‌- 
ಅಂದ ಮಗ ಈ ತಿಂಗೊಳ್ಳ ಬೊಲ್ಬು ಎಂಚಿನೆಗ್‌ ಎಡ್ಡೆಂದ್‌ ಕೇಂಡೆ. ಗೊಬ್ಬರ ತುಂಬ್ಯರ, ಮಣ್ಣ್‌ 
ಗರಿಪ್ಪರ ಇಂಚ ಮಾತ ಬೇಲೆಗ್‌ಲ ಎಡ್ಡೆಂದ್‌ ಪಂಡೆ. 'ಬೊಕ್ಕೊರಿ ಮಗನ್‌ ಲತ ಕೇಂಡೆ. ಆಯೆ 
ಅಂಚನೆ ಪಂಡೆ. ಮೂಜಿನೆದಾಯೆ ಬೆನ್ನಿದ ಬೇಲೆಗ್‌ ಮಾತ ಬಾರಿ ಎಡ್ಡೆಂದ್‌ ಪಂಡೆ. ಬೊಕ್ಕ 
ಅಕೇರಿದಾಯಡ ಲೆತ್ತ್‌ ಕೇಂಡೆ. ಅಪಗ ಅಮ್ಮೆರೆ ಈ ತಿಂಗೊಳ್ಳ ಬೊಲ್ಬು ಕಂಡನ-ಟುಷದಿ 
ಎದುರೆದುರು ಕುಲ್ಲೊ ಎಂದು ಕಾಯಿ ಪೂಲು ತಿನರ ಬಾರಿ ಎಡ್ಡೆಂದ್‌ ಪಂಡೆ. ಉಂದೆನ್‌ ಕೇಂಡ್‌ದ್‌ 
ಅಮ್ಮಗ್‌ ಕೋಪ ಬತ್ತ್‌ಂಡ್‌. ಈ ಮೂಲು ಇಪ್ಪರೆನೆ ಬಲ್ಲಿ ಎಂಕ್‌ ಇಂಚ ಪಂಡತ್ತ ಆಯನ್‌ 
ಇತ್ತೆನ ಕೊನೊದು ತರೆ ಕಡ್ತ್‌ದ್‌ ಬರೊಡುಂದು ಮಲ್ಲ ಮಗನಕ್‌ಲೆಡ ಪಂಡೆ. 


ಅಂಚನೆ ಆಯನ್‌ ಕಾಡ್‌ಗ್‌ ಲೆತೊಂದು ಪೋಯೆರ್‌. ಎಂಚಲ ಮೆಗೈ ಅತ್ತೆ 
ಆಯನ್‌ ಕೆರಿಯರ ಮನಸ್ಸ್‌ ಬತ್ತ್‌ಜಿ ಅಕ್‌ಲೆಗ್‌. ಅಯಿಕ್‌ ಒಂಜಿ ಉಪಾಯ ಮಲ್ತೆರ್‌. ಒಂಜಿ 
ಮಲ್ಲ ಮರಕ್ಕ್‌ ಕೇರ್ಪು ಕಟ್ಟ್‌ದ್‌ ಅಯಿಟ್‌ ಪೆರಿಯ ಉಂಡು ಮೆಗ್ಯ, ಅಯಿನ್‌ ಈ ಕೊಯಿಲಾಂದ್‌ 
ಪಂಡೆರ್‌. ಸೆ ಮರಕ್‌ ಬಡತ್ತ್‌ದ್‌ ಪೆರಿಯ ಓಲುಂಡು ಪಂಡ್‌ದ್‌ ನಾಡ್‌ನಗ ಮೊಕುಲು 
ಕೇರ್ಪು ಬಿಚ್ಚಾದ್‌ ಬಿಚ್ಚಾದ್‌ ಸೀದಾ ಬತ್ತೆರ್‌. 

ಆಯೆ ಒರಿಯೆ ಮರಟ್ಟ್‌ ಬಾಕಿಯಾದ್‌ ಜಪ್ಪರಾವಂದೆ ಕಣ್ಣ್‌ಡ್‌ ಕಣನೀರ್‌ 

ಜಪುಡವೊಂದು ಬುಲ್ತೊಂದು ಇತ್ತೆ. ಆ ಪೊರ್ತುಗು ಅಲ್ಲೆ ನಾರಾಯಣ ದೇವೆರ್‌ ಬತ್ತೆರ್‌. ದಾಯೆ 
ಮಾರಾಯ ಬುಲಿಪುವಾಂದ್‌ ಕೇನ್ನಗ ಈ ಮರಟ್ಟ್‌ ಪೆರಿಯ ಉಂಡು ಅವೆನ್‌ ಕೊಯಿಲ 
ಪಂಡ್‌ದ್‌ ಮೂಜಿ ಜನ ಪಲಯರ್ಲು ಪಂಡೆರ್‌. ಅಮ್ಮೆರ್‌ ಎನಡ ತಿಂಗೊಳ್ಳ ಬೊಲ್ಬು ದಾಯೆಗ್‌ 
ಎಡ್ಡೆಂದ್‌ ಕೇಂಡಿನೆಕ್ಕ್‌- ಕಂಡನಿ-ಬುಡೆದಿ ಎದುರೆದುರು ಕುಲ್ಲುದು ಕಾಯಿ ಪೂಲು ತಿನಿಯರ 
ಎಡ್ಡೆಂದ್‌ ಪಂಡೆ. ಅಯಿಕ್‌ ಕಾಡ್‌ಗ್‌ ಕೊನೊದು ತರೆಕಡ್ಡ್‌ ಬಲೆಂದ್‌ ಅಮ್ಮೆರ್‌ ಪಂಡೆರ್‌. 
ಅಯಿಕ್‌ ಅಕ್‌ಲ್‌ ಇಂಚ ಮಲ್ತೆರ್‌ಂದ್‌ ಪಂಡೆ. ಎಂಕ್‌ ಮರಡ್ಜ್‌ ಜಪ್ಪರ ಆಪುಜಿ ಅಂಚ ಕಣ್ಣ್‌ಡ್‌ 
ಕಣನೀರ್‌ ದೆತ್ತೊಂದು ಬುಲ್ತೊಂದುಲ್ಲೆಂದ್‌ ಪಂಡೆ. ಅಪಗ ನಿಕ್‌ ಕೊಡಪ್ಪರ ಕೋಕಾಯಿ 
ಆವಡ್‌, ರಾವರ ರೆಂಕೆ ಆವಡ್‌, ಮಾತ ಇಲ್ಲಡೆ ಪೋದು ಅಪಶಕುನ ಲೆತ್ತೊಂದು ಬಲಂದ್‌ 
ಪಂಡೆರ್‌. ಅಂಚ ಕೊಡಪ್ಪ ಕೋಕಾಯಿ, ರಾವರ ರೆಂಕೆ ಕೊರುದು ಕುಕ್ಕುಬುರ್‌ ಪಕ್ಕಿ ಆಲಾಂದ್‌ 
ನಾರಾಯಣ ದೇವೆರ್‌ ಶಾಪ ಕೊರಿಯೆರ್‌. 

ಕತೆ ಪಂತಿನಾರ್‌ : 

ವಿಮಲ, ಪುದುವೆಟ್ಟು 


ಷೈ ಡ್‌ 
ಪೊಣ್ಣುಲ ಪುಚ್ಚಿಲ 


ಒಂಜಾನೊಂಜಿ ಊರುಡು ಒಂಜಿ ಇಲ್ಲ್‌ ಆ ಇಲ್ಲಲ್‌ ಒಂಜಿ ಪೊಣ್ಣು ಬೊಕ್ಕ ಒಂಜಿ 
ಪುಚ್ಚೆ ಒಟ್ಟುಗು ಇತ್ತೆರ್‌. ಒಂಜಿ ದಿನ ಅಕ್‌ಲೆಗ್‌ ಇಲ್ಲಡ್‌ ಸೂವು ತೆಕ್ಕ್‌ಂಡ್‌. ಅಂಚ ಸೂವು 
ಕೊಡ್ರೊಡುಂದ್‌ ಪೋಯೆರ್‌. ಪೋದು ಪೋದಾನಗ ಒಂಜಿ ಕಾಡ್‌ದ ನಡುಟು ಪುಗೆ ಪೋಪುನ 
ತೋಜಿಂಡ್‌. ಆಡೆಗ್‌ ಪೋನಗ ಅಲ್ಪ ಒಂಜಿ ಅಜ್ಜಿ ಇತ್ತ್‌ಂಡ್‌. ಅಜ್ಜಿ ಮೊಕುಲೆನ್‌ ತೂದು- ಓ 
ದಾನೆ ಬತ್ತರ್‌ ಮಗ, ದಾನೆ ಬತ್ತರ್‌ಂದ್‌ ಬಾರಿ ಎಡ್ಡೆ ಮಲ್ಲೊಂಡ್‌. ಅಪಗಾಂಡ ಎಂಕ್ಣೆಗ್‌ ಸೂವು 
ಆವೊಡಿತ್ತ್‌ಂಡ್‌, ಅಂಚ ಬತ್ತಿನಾಂದ್‌ ಪಂಡೆರ್‌. ಸೂವು ಇಜ್ಜಿಡ ಎಲ್ಲೆ ಕೊನೊವೊಲಿ. ಇನಿ 
ಕುಲ್ಲುಲೆ, ಯಾನ್‌ ಒರ್ತಿಯೆಂದ್‌ ಪಂಡ್‌. ಕುಲೆರ್‌, ವನಸ್ಸ್‌ ಮಾತ ಆದ್‌ ಜೆತ್ತೆರ್‌. 


ಜೆತ್ತ್‌ದ್‌ ಒಂತೆ ಪೊರ್ತಾನಗ ಅಜ್ಜಿ ಲಕ್ಕ್‌ದ್‌ ಚರಾ ಚರಾಂದ್‌ ಕತ್ತಿ ಮಸೆಂಡ್‌. ಆತ್‌ 
ಪೊರ್ತುಗು ಪುಚ್ಚೆ- ಅವು ದಾಯ್ತ ಅಜ್ಜಿಂದ್‌ ಪಂಡ್‌. ಅಯ್ಯೊ ಮಗ ನಿಕ್ಕ್‌ ನನಲ ನಿದ್ರೆ ಬತ್ತ್‌ಜಾಂದ್‌ 
ಅಜ್ಜಿ ಕೇಂಡ್‌. ಎಂಕ್‌ ನಿದ್ರೆ ಬರೊಡಾಂಡ ಅಕ್ಕ ಎಣ್ಣೆ ಪೂಜಿದ್‌ ಏಳ್‌ ಕುರಿಕ್ಕೆ ಬೆಂದ್ರ್‌ ತರೆಕ್ಕ್‌ 

ಮೈಕ್‌ ಸಮೋ ಮೈಪುನ. ಅಯಿನ್‌ ಮಾಂಡ ಬೊಕ್ಕ ನಿದ್ರೆ ಬರ್ಬುಂಡು. ಅಂಚನೆ ಅಜ್ಜಿ ಏಳ್‌ ಕುರ್ಕ 
ಬೆಂದ್ರ್‌ ಕಾಯ್ತ್‌ದ್‌ ಪುಚ್ಚೆಗ್‌ ಎಣ್ಣೆ ಪೂಜಿದ್‌ ಬೆಂದ್ರ್‌ ಮೈತ್‌ಂಡ್‌. ಪುಚ್ಚೆ ಅಂಚೊರ ಇಂಚೊರ 
ಲಾಯ್ತಾದ್‌ ನೀರ್‌ ತಪ್ಪವೊಂಡ್‌. ಬೊಕ್ಕ ಜಿಪ್ಪುಗ ಪಂಡ್‌ದ್‌ ಜೆತ್ತೆರ್‌. ಪುಚ್ಚೆ ಅಡೇಗೆ ಕಣ್ಣ್‌ 
ಮುಚ್ಚೊಂಡ್‌. ಅಜ್ಜಿ ಕೂಡ ಲಕ್ಕ್‌ದ್‌ ಕತ್ತಿ ಮಸೆವರ ಸುರು ಮಲ್ಮ್‌ಂಡ್‌. ಅವು ದಾಯ್ತ ಅಜ್ಜಿ 
ಕುಡ ಕೇಣುನಾಂದ್‌ ಪುಚ್ಚೆ ಪಂಡ್‌. ನಿಕ್ಕ್‌ ನನಲ ನಿದ್ರೆ ಬತ್ತ್‌ದಿಜೊಂದ್‌ ಅಜ್ಜಿ ಕೇಂಡ್‌. ನಿದ್ರೆ 
ಬರ್ರ ಅಕ್ಕ ಎಂಕ್‌ ನಾಲ್‌ ಐನ್‌ ಬಗೆ ಕಜಿಪ್ಪು, ಉನುಪ್ಪು ಬೊಕ್ಕ ಹಪ್ಪಳೊ ಮಾಂತ ಎಂಕ್‌ 
ಬಳಸುನ. ಮೂಲು ಬಜಿ ಗಂಜಿ ಉಂಡನ ಎಂಕ್‌ ಎಡ್ಡೆ ಆತ್‌ಜಿ. ನಿದ್ರೆನೆ ಬೂರುಜಿಂದ್‌ ಪುಚ್ಚೆ 
ಪಂಡ್‌ಂಡ್‌. ಕುಡ ಅಜ್ಜಿ ನಾಲ್‌ ಐನ್‌ ಬಗೆ ಕಜಿಪ್ಪು ಉನುಪ್ಪು ಮಲ್ತ್‌ ಬಳಸ್ಸ್‌ಂಡ್‌. ಒಂತೆ 
ತಿಂದ್‌ದಾತ್‌ ನನ ನಿದ್ರೆ ಬರ್ಬುಂಡು ಅಜ್ಜಿ ಜೆಪ್ಪುಗೊಂದು ಪುಚ್ಚೆ ಪಂಡ್‌. ಅಜ್ಜಿ ಕುಡ ಚರಾ 
ಚರಾಂದ್‌ ಕತ್ತಿ ಮಸೆಪ್ಪುನ ಕೇಂಡ್‌. ಅವು ದಾಯ್ತ ಅಜ್ಜಿ ಕುಡ ಚರಾ ಚರಾಂದ್‌ ಕೇಣುನಾಂದ್‌ 
ಪುಚ್ಚೆ ಕೇಂಡ್‌. ಆತ್‌ ತಿಂದ್‌ದ್‌ಲ ನಿಕ್‌ ನಿದ್ರೆ ಬತ್ತ್‌ಜೊ ಮಗಂದ್‌ ಕೇಂಡ್‌. ತೊಕ್ಕು ಅಜ್ಜಿ 
ಎಂಕ್‌ ವನಸ್ಸ್‌ ಆದ್‌ಲ ಅಕ್ಕ ತಿಂಡಿ ಮಲ್ತ್‌ ಕೊರ್ಬುನ. ಎಂಕ್‌ ಅವ್ವೆ ನೆನಪಾಪುನ, ನಿದ್ರೆನೆ 
ಬರ್ಬುಜಿ. ಬೊಕ್ಕ ಅಜ್ಜಿ ಚಕ್ಕುಲಿ, ಹೋಳಿಗೆ ಮಾತ ಮಲ್ಕ್‌ದ್‌ ಬಳಸ್ಸ್‌ಂಡ್‌. ಆತ್‌ ಪೊರ್ತಾನಗ 
ಬೊಲ್ಬು ಆವರೆ ಆಂಡ್‌. ನನ ಜೆಪ್ಪುಗ ಮಗಾಂದ್‌ ಅಜ್ಜಿ ಪಂಡ್‌. ಕುಡ ಅಂಚನೆ ಕತ್ತಿ ಮಸೆಪ್ಪುನ 
ಕೇಂಡ್‌. ಎಂಚಿನ ಅಜ್ಜಿ ಈ ಜೆಪ್ಪರ ಇಜ್ಜ ಉಂದು ಮಾಂತ ದಾಯ್ತಂದ್‌ ಕೇನ್ಡೆಕ್‌- ನಿಕ್ಕ್‌ ಆತ್‌ 
ಮಾತ ತಿಂಡಿ ಮಲ್ಮ್‌ ಕೊರಿಯೆ, ನನಲ ನಿದ್ರೆ ಬತ್ತ್‌ಜ. ನನಲ ಎಂಕ್‌ ನಿದ್ರೆ ಬತ್ತಿಜ್‌. ಎಂಕ್‌ 
ಅಕ್ಕ ರೊಟ್ಟಿ, ಅಪ್ಪೊ ಮಾತ ಮಲ್ತ್‌ ಕೊರ್ಬುನ. ಮೂಲು ಅವು ದಾಲ ಇಜ್ಜಿ ಅಂಚ ನಿದ್ರೆ 
ಬರ್ಬುಜಿಂದ್‌ ಪುಚ್ಚೆ ಪಂಡ್‌. ಕುಡ ಅಜ್ಜಿ ಪಜ್ಜಿ ಅರಿನ್‌ ಕಡೆದ್‌ ರೊಟ್ಟಿ ಅಪ್ಪೊ ಮಲ್ತ್‌ 
ಕೊರ್‌ಂಡ್‌. ಆತಾನಗ ಬೊಲ್ಬು ಆಂಡ್‌. ಆತ್‌ ಪೊರ್ತುಗು ಪೊಣ್ಣನ್‌ ಪತ್ತ್‌ ಪತ್ತ್‌ ಲಕ್‌ಡ್‌ಂಡ್‌. 
ಒರ ಪೋಯಿ ಲಕ್ಕ್‌ಂದ್‌ ಪಂಡ್‌ಂಡ್‌. ಅಪಗ ಅಜ್ಜಿ- ಪೋಪರ ಮಗ ಒಂತೆ ಉಂತುಲೆ, ಒಂತೆ 
ಪೊದ್ದೊಲು ಮಲ್‌ ಕೊರ್ಬೆ. ಇತ್ತೆನೆ ಪೋವೊಡ್ಡಿ ಪಂಡ್‌ದ್‌ ಪೊದ್ದೊಲು ಪೊತ್ತ್‌ದ್‌ ಕೊರ್ಬೆಂದ್‌ 
ಒಂಜಿ ತಿಪ್ಪಿಡ್‌ ಸೂವು ಬೊಕ್ಕೊಂಜಿ ತಿಪ್ಪಿಡ್‌ ಪೊದ್ದೊಲುಲ ಕೊರ್ದು ಉಂದೆನ್‌ ಪೋನಾಗ 
ಸಾದಿಯೆ ಬಿರ್ಕೊಂದು ಪೋಲೆಂದ್‌ ಪಂಡ್‌. ಅಂಚನೆ ಬಿರ್ಕೊಂದು ಪೋಯಲ್‌. 


ಒಂತೆ ದೂರ ಪೋನಾಗ ಪುಚ್ಚೆ ಆಲೆನ್‌ ಒಯ್ತ್‌ದ್‌ ಉಂತಾದ್‌- ಅವೆನ್‌ ದಕ್ಕುವನ 
ಇಜ್ಜಾಂದ ಪಂಡ್‌. ಇತ್ತೆ ಅಜ್ಜಿನ ಮಗೆ ರಕ್ಕಸೆ ಬತ್ತೆಂಡ. ಯಾನ್‌ ಆಯಿನೆಡ್ಡಾವರ ಆಂಡ್‌, ಇಜ್ಜಿಡ 
ನಿನನ್‌ ಕಡ್ಡ್‌ ಕೆರ್ಟೆದೆರ್‌ಂದ್‌ ಪಂಡ್‌. ಅವೆನ್‌ ಮಾತ ಒಯ್ತ್‌ ದಕ್ಕ್‌ದ್‌ ಪಾರೊಂದೆ ಬತ್ತೆರ್‌. 
ಆತ್‌ ಪೊರ್ತಾನಗ ರಕ್ಕಸೆ ಬೊಬ್ಬೆ ಪಾಡೊಂದೆ ಬತ್ತೆ. ಓ ನರಮಾನಿ ಮೂರಿ ಬರ್ಬುಂಡು, 
ಓಲುಂಡು, ಓಲುಂಡುಂದ್‌ ನಾಡ್‌ಯೆ. ನಿಕ್ಕ್‌ ಒಂತೆ ಬೇಗ ಬರಿಯರ ದಾನೆ ಆತ್‌ಂಡ್‌. ಏತ್‌ 

ಲಾಯಿಕ್ಕ್‌ದ ಪೊಣ್ಣು ಇತ್ತ್‌ಂಡ್‌. ಈ ಈತ್‌ ಪೊರ್ತು ದಾಯ್ದ ಮಲ್‌ ನಾಂದ್‌ ಅಜ್ಜಿ ಪಂಡ್‌. 
ಆತಾನಗ ಪಾರೊಂದೇ ಪೋಯೆ: ಪೊದ್ದೊಲು ಬಿರ್ಕ್‌ನಡೆ ಮುಟ್ಟ ಸರಿ ಪೋಯೆ. ಬೊಕ್ಕ ಆಯಗ್‌ 
ಮೂರಿ ಬತ್ತ್‌ಂಡ್‌. ಪಾರೊಂದೆ ಬತ್ತೆ, ಆಯೆ ಬನ್ನಗ ಪೊಣ್ಣನ್‌ ಉಳಾಯಿ ಕುಲ್ಲದ್‌ ಬಾಕಿಲ್‌ 
ಪಾಡ್ಜ್‌ ಪುಚ್ಚೆ ಗೋಡೆದ ಮೇಲ್‌ಡ್‌ ಕುಲೊಂಡ್‌. ರಕ್ಕಸೆ ಬತ್ತ್‌ದ್‌- ಗಂಗಮ್ಮ ಗೌರಮ್ಮ ಬಾಕಿಲ್‌ 
ದೆಪ್ಪುಂದು ಪಂಡೆ. ಗಂಗಮ್ಮ ಗೌರಮ್ಮ ಬಾಕಿಲ್‌ ದೆಪ್ಪೊಡ್‌ಚಿಂದ್‌ ಪುಚ್ಚೆ ಪಂಡ್‌. ಎತ್‌ ಪಂಡಲ 
ಬಾಕಿಲ್‌ ದೆತ್ತ್‌ಜಲ್‌. ಬೊಕ್ಕ ಅಂಚಿ ಇಂಚಿ ತೂನಗ ದಾಲ ಇಜ್ಜಾಂಡ್‌, ಒಂಜಿ ಬಾರೆ ತೋಜಿಂಡ್‌. 
ಪೋದು ಕೋಪೊಡು ಬಾರೆನ್‌ ಪೊಲ್‌ದ್‌ ತಿಂದೆ. ಅವು ಆಯಗ್‌ ಕೆಕ್ಕಿಲ್‌ಡ್‌ ತಿಕ್ಕ್‌ಂಡ್‌ ಆಯೆ 
ಅಲ್ಲೆ ಬೂರುದು ತೆ. 


ಕತೆ ಪಂತಿನಾರ್‌ : 
ಶ್ರೀಮತಿ ಗುಲಾಬಿ 


ಕಳುವನ ಕತೆ 


ಒಂಜಾನೊಂಜಿ ಊರುಡು ಒಂಜಿ ಅರಸು. ಆ ಅರಸುಗು ಒಂಜಿ ಪೊಣ್ಣು ಮಗಳ್‌ 
ಬೊಕ್ಕೊಂಜಿ ಆಣ್‌ ಮಗೆ. ಪೊಣ್ಣ ಮಗಳೆನ್‌ ಮದ್ವೆ ಮಲ್ಕ್‌ದ್‌ ಕೊರಿಯೆರ್‌. ಒಂಜಿ ದಿನ ಅಪ್ಪೆ 
ಪಂಡಲ್‌- ನಮೊ ಒಂಜಿ ಪೊಣ್ಣನ್‌ ಮದ್ದೆ ಮಲ್ತ್‌ ಕೊರಿಯ. ಬೊಕ್ಕ ಅಕ್‌ಲಾದ್‌ ಬತ್ತಿನಲ 
ಇಜ್ಜಿ, ನಮೊ ಆತ್‌ ಪೋಯಿನಲ ಇಜ್ಜಿ. ದಾನೆ ಮಲ್ಬುವೆರೊ ದಾನ್ನ. ಆತ್‌ ಪೊರ್ತುಗು ಒರಿ ಕಳುವೆ 
ಇಲ್ಲದ ಪಿರವುಡೆ ಉಂತೊಂದು ಮೊಕುಲು ಪಾತೆರುನೆನ್‌ ಕೇಂಡೆ.' 


ಈ ವಿಚಾರನೊ ಕೆಂಡ್‌ದ್‌ ಆಯೆ ಸೀದ ಪೊಣ್ಣನ್‌ ಕೊರಿನ ಇಲ್ಲಡೆಗ್‌ ಕತ್ತಲಾನಗ 
ಪೋಯೆ. ಮೊಕುಲು ಪೋಯಿಜೆರ್‌. ಪೋದು ಏರ್‌ ಇಲ್ಲಲ್‌? ಇಲ್ಲಲ್‌ ಏರ್‌ಂದ್‌ ಕೇಂಡೆ. 
ಎಂಕುಲುಂದ್‌ ಪಂಡೆರ್‌. ಏರ್‌ಂದ್‌ ಕೇನ್ನಗ ಯಾನ್‌ ಇಲ್ಲಡ್ಜ್‌ ಬತ್ತಿನ ನಿನ್ನ ಪಲೆ. ನಿನ್ನ ಬುಡೆದಿನ 
ಪಲೆಂದ್‌ ಪಂಡೆ. ಉಳಾಯಿ ಬಲೇಂದ್‌ ಪಂಡೆರ್‌. ಎಂಕ್‌ ಒಡರ್‌ ತೋಜರ ಬಲ್ಲಿ ಯಾನ್‌ 
ಕತ್ತಲೆಗೆ ಬರ್ಬುನಂದ್‌ ಪಂಡೆ. ಆವು ಬಲೆ ಪಂಡೆ. ಎನ್ನ ತಂಗಡಿನ್‌ ಲೆತೊಂದು ಪೋವರ 
ಬತ್ತಿನಾಂದ್‌ ಪಂಡೆ. ಉಳಾಯಿ ಬತ್ತೆ ಇಂಬ್ಯನ್‌ ಕತ್ತಲೆಡ್‌ ಕುಲ್ಲಯೆರ್‌. ಮಾಯರ ಪಂಡೆರ್‌ 
ಮಾಪುಜಿ ಪಂಡೆ. ವನಸ್ಸ್‌ಗ್‌ ಪಂಡೆರ್‌, ಯಾನ್‌ ಇತ್ತೆ ಉನ್ಬುಜಿ, ಒಂತೆ ತೈಯಿರ್ದ್‌ ವನಸ್‌ 

ಮಲ್ಪುವೆ ಪಂಡೆ. ವನಸ್ಸ್‌ ಮಲ್ಲುನಗ ದೀಪ ಕೊನತ್ತ ದೀಪೆ ಪಂಡೆ. ಬೊಡ್ಡೆ, ಬೊಡ್ಡಿಂದ್‌ ಪಂಡೆ. 
ಕತ್ತಲೆಡೆ ವನಸ್ಸ್‌ ಮಲೆ, 


ಬೊಕ್ಕ ಬಾವ- ಎಂಕ್ಷೆನ ಅಮ್ಮೆರೆಗ್‌ ಪ್ರಾಣ ಸಂಕಡೊ. ಸೈಪುನೆಗ್‌ ದುಂಬು ಮಗಳೆನ 
ಮೋಣೆ ತೂವಿಡು. ಒರ ಲೆತ್ತೊಂದು ಬ್‌ ಪಂಡೆರ್‌. ಇತ್ತೆ ಸೈತುದುವೆರಾ ದಾನ್ನೊ. ಬೇಗ 
ಬರಿಯರ ಪಂಡ್‌ದಿತ್ತೆರ್‌. ಆವು ಅಪಗಾಂಡ ಬೇಗ ಪೋಲೆಂದ್‌ ಪಂಡೆ. ಆತಾನಗ ಜಾವೆ : ಪಂಡೆ- 
ಬರಂದೆಲ ಸಮಯ ಆತ್‌ಂಡ್‌. ಅಂಚ ಒಂಜಿ ಕೋರಿ ಕೆರ್ಸ್‌ ಕಜಿಪ್ಪಾದ್‌ ವನಸ್‌ ನ ಮಲ್‌ ದ್‌ 
ಪೋವೊಲಿಯತ್ತೊಂದು ಪಂಡೆ. ಅಯಿಕ್ಕ್‌ ಆವುಂದ್‌ ಪಂಡೆ. ವನಸ್ಸ್‌ ಮಾತ ಆಂಡ್‌. ಆತಾನಗ 
ಅಯ್ಯೋ ಬಾವೆರೆ ಇತ್ತೆ ಜೀವ ಪೋವರ AE ದಾನ್ನೊಂದ್‌ ಪಂಡೆ. ಅಪಗಾಂಡ ಪೋಲೆಂದ್‌ 
ಪಂಡೆ.. ಎಲ್ಲೆದ ಒಂಜಿ ಎಲ್ಲಾಂಜಿ ಬರೊಡು ಪಂಡೆ. ಆವುಂದು ಪಂಡ್‌ದ್‌ ಪಿದಾಡ್ಜ್‌ ಪೋಯೆರ್‌. 


ಪೋದು ಪೋದು ಸುಮಾರ್‌ ದೂರ ಪೋನಾಗ ಒಂಜಿ ಪಕ್ಕಿ ಪನ್ಪುಂಡು 

ಕಂಡನಿ ಇಷ್ಟೊ ಬುಡಿಯನ ಪೊಣ್ಣೆ 

ಮಿಂಡನ ಇಷ್ಟೊ ಪತ್ತ್‌ದ್‌ ಪೋಪನಾ ಪೊಣ್ಣೆಂದ್‌. 

ಅಲಾ ಪಕ್ಕಿ ದಾಯ್ತ ಪನ್ಪುಂಡುಂದು ಕೆಬಿ ಕೊರಿಯಲ್‌. ಆತಾನಗ ಕುಡೊರ 
ಪನ್ಪುಂಡು. ಅಪಗ ಉಡು ಏಕೋ ಬೇತೆನೆಂದ್‌ ಗೊತ್ತಾಂಡ್‌. ಪುದಕ್ಕೆದ ಸೀರೆನ್‌ ತರೆಕ್ಕ್‌ 
ಪಾಡೊಂದು ಪೋಯಲ್‌. ಆ ಕಳುವೆ ಆಯನ ಇಲ್ಲಡೆ ಲೆತೊಂದು ಪೋದು, ಬಲ ಬಲ ಅಡಿಗೆ 
ಮಲ್ಬುಂದು ಪಂಡೆ. ಅಪಗ- ಎನ್ನ ಕಂಡನಿಯಗ್‌ ಸುಳ್ಳು ಪಂಡ್‌ದ್‌, ಅಮ್ಮೆರೆಗ್‌ ತೀರುಜಿಂದ್‌ 
ಎನನ್‌ ಲೆತೊಂದು ಬತ್ತ ನಿನ್ನ ಜತ ನೀತಿಗ್‌ ಒಟ್ಟು ಪಾಡ್ಸ್‌ ಮದ್ದೆ ಮಲ್‌ ಂಡಲ ನಿನ್ನ ಮೈ 
ಮುಚ್ಚಯೇಂದ್‌ ಪಂಡಲ್‌. ಇಲ್ಲಗೆಂಚಲ ಪೊಗೈಲ್‌. ದಾಯ್ತ ಡರ 'ಕೇಂಡೆ. ಪಾಯಸ 
ಮಲ್ಪೊಡಂಡ ಸಾಮಾನ್‌ ಮಾತ ಆವೊಡತ್ತಾ ಪಂಡಲ್‌. ಅಂಚ ಕಳುವೆ ಸಾಮಾನ್‌ ಕೊನೊದು 
ಬರಿಯರ ಪೋಯೆ. ಆಯನ ಅಪ್ಪೆ ಬಿರ್ತಿ ಕೋಡಿಡ್‌ ಕುಲೊಂದು ಇತ್ತಲ್‌. ಓ ಮಗ ಎನ್ನ ಒಂತೆ 
ಪೇನ್‌ ಕುಟ್ಟುಲಾಂದ್‌ ಪಂಡಲ್‌. ಅವುಂದು ಫೆ ಪೇನ್‌ ಕುಟ್ಯರ ಸುರುಮಲ್ತ್‌ಲ್‌. ಆತಾನಗ ಪ ಪರಬ್ಬುಗು 
ನಿದ್ರೆ ಬತ್ತ್‌ಂಡ್‌. ಪರಬ್ಬುನ ನಾಲಿನ್‌ ಕ್ಕೊದ್‌ ದೆಂಗಗ್‌ ಕಟ್ಕಲ್‌. ಬೇಗ ಬೇಗ ದಿಕ್ಕೆಲ್‌ಗ್‌ ಸೂ 
ಪೊತ್ತದ್‌ ಒಂಜಿ ಪಾತ್ರೊ ದೀಯಲ್‌. ಬಕ್‌ ನೆತ್ತೆರ್‌ ಬೂರೊಂದಿತ್ತ್‌ಂಡ್‌. ಪುಚ್ಚಿನ್‌ ಲೆತ್ತ್‌ದ್‌ 
ಮೈಪುಸೂಡಿ ಪ ಪತ್ತಯಲ್‌. ನಾಯಿನ್‌ ಲೆತ್ತ್‌ದ್‌ ಕಡೆಪಿ ಕಲ್ಲ್‌ನ ಪತ್ತಯಲ್‌. ಸೀದಾ ಪೋಯಿನ 
ಸಾದಿಯೆನೆ ಇಲ್ಲಡೆಗ್‌ ಬತ್ತಲ್‌. 


ಆತ್‌ ಪೊರ್ತುಗು ಸಾಮಾನ್‌ ಕೊನೊದು ಬರಿಯರ ಪೋತಿನಾಯೆ ಬತ್ತೆ ಕಟ್ಟ್‌ನ್‌ 
ಉಳಾಯಿ ಒಯ್ತ್‌ ದಕ್ಕೆ. ಪಿದಾಯಿ ತಿಟೈಡೆ ಕುಲೊಂಡೆ. ಉಳಾಯಿಡ್ಜ್‌ ಗುಜು ಗುಜು 

ಪಂಡೊಂದಿತ್ತ್‌ಂಡ್‌. ದಾನೆ ನನಲ ಅಡುಗೆ ಆಯಿಜಿಂದ್‌ ಸೀದಾ ಉಳಾಯಿ ಪೋಯೆ. ತೂನಗ 
ಪುಚ್ಚೆ ಮೈಪು ಸೂಡಿನ್‌ ಅಂಚಿ ಇಂಚಿ ಒಯ್ತೊಂದುಂಡು. ನಾಯಿ ಕಡೆಪಿಕಲ್ಸ್‌ನ್‌ ಅಂಚಿ ಇಂಚಿ 
ಆಡವೊಂದು ಉಂಡು. ಉಳಾಯಿ ದಿಕ್ಕೆಲ್‌ಡ್‌ ಸೂ ಪೊತ್ತೊಂದುಂಡು. ಪಾತ್ರೊಗು ನೆತ್ತೆರ್‌ 
ಅರಿಯೊಂದುಂಡು. ಇಂಬಲ್‌ ಫೋ ಪಂಡೆ, ಅಲ್‌ ಪಿದಾಡ್‌ಯೆ. ಇಂಬಲ್‌ ಸೀದಾ 
ಬತ್ತ್‌ದ್‌-ಇಂದೆಯ ಬಾಕಿಲ್‌ ದೆಪ್ಪುಲೆಂದ್‌ ಪಂಡಲ್‌. ಈು ದಾನೆ ಇನಿಯೆ ಬತ್ತಿನ. ಎಲ್ಲಾಂಜಿ 
ಬರ್ಬೆಂದ್‌ ಪನ್ನತ್ತಾಂದ್‌ ಪಂಡೆ, ಬಾಕಿಲ್‌ ದೆತ್ತೆ. ಆಯೆ, ಎನ್ನ ಅಣ್ಣೆ ಅತ್ತ್‌ ಆಯೆ ಸಾಮಾನ್‌ 
ಪತೊಂದು ಬರಿಯರ ಪೋಯಿ ಎನನ್‌ ಮದಿಮೆ ಆವರೆಗ್‌. ಯಾನ್‌ ಇಂಚಿ ಬತ್ತೆಂದ್‌ ಪಂಡಲ್‌. 
ಆಯೆ ಬರಂದೆ ಕುಲ್ಲಯೆ. ಬತ್ತ್‌ದ್‌ ನೀರ್‌ ಕೇನೈಡ ಬೆಚ್ಚ ಎಣ್ಣೆ ಬಾಯಿಗ್‌ ಮಯ್ಬುಗಾಂದ್‌ 
ಎಣ್ಣೆ ಕಾಯರ ದೀಯಲ್‌. ಆತ್‌ ಪೊರ್ತಾನಗ ಆಯೆ ಪಾರ್‌ ಬತ್ತ್‌ದ್‌ ಏರ್‌ ಇಲ್ಲಲ್‌ ಎಂಕ್‌ 
ಒಂತೆ ನೀರ್‌ ಕೊರ್ಲೆಂದ್‌ ಪಂಡೆ. ಅಂಗದನೆ ಜೋರಾಂಡ ಕಂಡಿದಡೆ ಬಲಾಂದ್‌ ಪಂಡೆರ್‌. ಆಯೆ 
ಕಂಡಿದಡೆ ಬತ್ತ್‌ದ್‌ ಉಂತೊಂಡೆ. ಬಾಯಿ ಅಂಗಲಂದ್‌ ಪಂಡೆರ್‌. ಬಾಯಿ ಅಂಗಯೆ. ಅಡೇಗೆ 
ಒಂಜಿ ಸೌಟು `ಕೊಡಿಪುನ ಎಣ್ಣೆ ಮೈತೆರ್‌. ಆಯೆ ಬಾಯಿ ಪೊತ್ತುದು ಸೈತ್‌ ಪೋಯೆ. ಬೊಕ್ಕ 
ಕಂಡನಿ ಬುಡೆದಿ ಸುಖ Na ಇತ್ತೆರ್‌. 

ಕತೆ ಪಂತಿನಾರ್‌ : 

ಶ್ರೀಮತಿ ಗುಲಾಬಿ 

ಕೋಟಿ-ಚೆನ್ನಯ 
ಅಕ್ಕೆರಸು ಸಿರಿ 
ಕೋಡ್ದಬ್ಬು 
ಪರತಿ ಮಂಗನೆ 


ಪುಳ್ಳೂರ ಬಾಚಿ 


10. 


11. 

14. 

ಗು 


ಜೋಕ್ಸಿಗಾಡ್‌ ತುಳು ಕತಿಕ್ಟು ) 


















ಅಬ್ಬಗೆ ದಾರಗೆ 
ಮೂಂಕು ಸಂಬಳೊ 
ಮಗೆ ಬರವು ಕಲ್ಪೆ 


ಮಾಯಂದಾಳ್‌ 
ಕಲ್ಲುರ್ಟಿ ಕಲ್ಕುಡೆ 
ಬನ್ನಾಲ್‌ 

ಮಾಮಿ ಮರ್ಮಲ್‌ 
ಜೋಗಿ ಪುರುಸೆರ್‌ 
ಅಗೋಳಿ ಮಂಜನೆ 


ಕಣ್ಣ್‌ಡ್‌ ತೂವಂದಿನ ಕೆಬಿಟ್‌ ಕೇನಂದಿನ 


ಭೂತಾಳ ಪಾಂಡ್ಯ 


ನಾಗಸಿರಿ 


ಅಪ್ಪೊದಡ್ಕೆ 





ಮಾಯೊದ ಪೊಣ್ಣು 






ಡಾ. ವಾಮನ ನಂದಾವರ 
ಎ.ವಿ. ನಾವಡ 
ಡಾ. ಸುಶೀಲಾ ಉಪಾಧ್ಯಾಯ 
ಕೆ. ಲೀಲಾವತಿ 
ವೆಂಕಟರಾಜ ಪುಣಿಂಚತ್ತಾಯ 


ಕೆ.ಜೆ. ಶೆಟ್ಟಿ ಕಡಂದಲೆ 


ಡಾ. ಕೆ. ಚಿನ್ನಪ್ಪ ಗೌಡ 


ಕನರಾಡಿ ವಾದಿರಾಜ ಭಟ್ಟ್‌ 


ಯಶವಂತಿ ಸುವರ್ಣ 
ಅಮೃತ ಸೋಮೇಶ್ವರ 
ಕ್ಯಾಥರಿನ್‌ ರಾಡ್ರಿಗಸ್‌ 


ಡಾ. ಗಣನಾಥ ಶೆಟ್ಟಿ ಎಕ್ಕಾರು 


ಕುದ್ಯಾಡಿ ವಿಶ್ವನಾಥ ರೈ 


ಗಣೇಶ ಅಮೀನ್‌ ಸಂಕಮಾರ್‌ 


ಕೆ ಆರ್‌. ಶೈ 


ಡಾ. ಹಾಲಾಡಿ ರಾಮಕಷ್ಟ್ಣ ಆಚಾರ್‌ 
ಹೆ ಲಣ 


ಅನಂತರಾಮ ಬಂಗಾಡಿ 









ಡಿ. ಯದುಪತಿ ಗೌಡ 
ಮುದ್ದು ಮೂಡುಬೆಳ್ಳೆ 
ದ ೪ 




















